Aja’n ti like kun mɔ Ɲanmiɛn m’ɔ klo e’n fa cɛli e ɔ | Ɲanmiɛn klo e\nNDƐ TRE 1\n?“Nyanmiɛn i klolɛ’n” i bo’n yɛle benin?\nNán an yo sa nga mɔ maan amún kókó i sin’n\nMaan e klo be nga Ɲanmiɛn klo be’n\n?Ngue ti yɛ ɔ fata kɛ e ɲin yi kpɛnngbɛn mun ɔn?\nNDƐ TRE 5\n?É yó sɛ naan y’a yoman mɛn nunfuɛ mlɔnmlɔn?\nNDƐ TRE 6\n?Wafa sɛ yɛ é fá be ɲin su yiyilɛ kpafuɛ’n niɔn?\n?E bu nguan’n kɛ nga Ɲanmiɛn fa bu i’n sa?\nƝanmiɛn klo sran ng’ɔ ti sanwun’n\nNDƐ TRE 9\n“An wla bla nin bian kunndɛlɛ i ase”\nNDƐ TRE 10\nAja’n ti like kun mɔ Ɲanmiɛn m’ɔ klo e’n fa cɛli e ɔ\nNDƐ TRE 11\n“Maan e bu aja’n i like dan”\nMaan e kan “ndɛ ng’ɔ ti kpa bɔ sran ti-ɔ ɔ yo sran’n”\nNDƐ TRE 13\nCɛn dilɛ nga Ɲanmiɛn kloman be’n\nNDƐ TRE 14\nMaan e di nanwlɛ sa’n kwlaa nun\nNDƐ TRE 15\nMaan e di e sa ti junman’n i nuan like\nNDƐ TRE 16\nMaan e jran mmusu’m be si Satan m’ɔ kpɛ e gblɛ’n i ɲrun kekle\nNDƐ TRE 17\n‘Maan e lafi Ɲanmiɛn su kpa’\nNDƐ’M BE BO TULƐ LIKA\n?Wafa sɛ yɛ ɔ fata kɛ e nin be nga be tu be asɔnun’n nun’n e nanti ɔ?\n?Blɛ benin nun yɛ ɔ fata kɛ bla’m be kata be ti ɔ? ?Yɛ ngue ti ɔ?\nFlanga manmanlɛ, nin vote yolɛ, nin junman nga awa se e kɛ e di’n\nMmoja’n i nun ninnge mun ɔ nin are yolɛ wafa mun\nNDƐ BE BO TULƐ LIKA\nMaan e wla be yasua lika’n annzɛ be bla lika’n i nun ngowa kanlɛ’n i ase\nWafa nga Biblu’n bu bla nin bian ralɛ’n nin nun titilɛ’n\nAata dilɛ nun ndɛnngan’m be siesielɛ\n‘Maan e yo sa nga e yo ɔ e si kɛ Ɲanmiɛn klo e’n’\n“Nyanman nga be fali nyanman nsan yɛ be fa wɔli’n i nun kpɛlɛ ti kekle.”—AKUNNDANFUƐ’N 4:12.\n1, 2. (a) ?Kosan benin yɛ e kwla usa e wun be nga b’a ja uflɛuflɛ’n be lika ɔ? ?Yɛ ngue ti ɔ? (b) ?Kosan benin yɛ é wá tɛ́ su ndɛ tre nga nun ɔn?\n?AMUN klo aja bo kɔlɛ? Sran kpanngban be klo sɔ wie. Afin, ɔ ti aklunjuɛ dilɛ blɛ. E wun kɛ be nga be ja be wun’n, b’a wlawla be wun kpa. Kusu kɛ e nian be ɲrun’n, e wun kɛ aklunjuɛ’n w’a kun be kpo! Cɛn sɔ’n nun’n, srilɛ yɛ ɔ o be nuan ɔn. Kpɛkun be bu be ɲrun lɔ ninnge kpakpa’m be akunndan.\n2 Sanngɛ aja’n bɔbɔ sa’n w’a tɔ nvati andɛ. E lafi su kɛ aja’n yó kpa mán be nga b’a ja be wun uflɛuflɛ’n. Sanngɛ, wie liɛ’n e kwla usa e wun kɛ: ‘?Aja sɔ’n yó fɛ? ?Ɔ́ cɛ́ kpa?’ Kosan sɔ’m be su tɛlɛ’n, ɔ fin wafa nga yasua’n nin bla’n bé nánti aja’n i su mmla nga Ɲanmiɛn mannin’n su’n. (Kanngan Nyanndra Mun 3:5, 6 nun.) Sɛ be waan bé yó sa nga be yo ɔ be si kɛ Ɲanmiɛn klo be’n, ɔ fata kɛ be nanti Ɲanmiɛn i mmla’n su. Maan e nian wafa nga Biblu’n tɛ kosan nnan nga be lɔngɔ su yɛ’n, be su’n. ?Ngue ti yɛ be ja bla annzɛ bian ɔn? ?Sran’n i wafa benin yɛ ń jɛ́ i ɔ? ?É yó sɛ naan y’a ja bla annzɛ bian? ?Ngue yɛ ɔ kwla uka be nga be jali’n naan b’a di aklunjuɛ titi ɔ?\n?NGUE TI YƐ BE JA BLA ANNZƐ BIAN ƆN?\n3. ?Sɛ ninnge ngbɛnngbɛn wie’m be ti yɛ e ja e wun’n, ngue ti yɛ i sɔ’n timan ngwlɛlɛ aeliɛ ɔ?\n3 Sran wie’m be waan sɛ é dí aklunjuɛ’n, nn y’a ja bla annzɛ bian. Ato dan kpa yɛle ngalɛ’n! Afin Zezi mɔ w’a jaman bla’n, ɔ seli kɛ be nga be leman bla annzɛ bian’n, ɔ ti kpa. Yɛ ɔ seli i ndɛ tiefuɛ’m be kɛ sɛ be waan be jaman bla annzɛ bian’n, ɔ ti kpa wie. (Matie 19:11, 12) Akoto Pɔlu kusu kannin kɛ sɛ sran kun w’a jaman bla annzɛ bian’n, ɔ ti kpa. (1 Korɛntfuɛ Mun 7:32-35) Zezi nin Pɔlu b’a kpɛman mmla kɛ nán e ja bla annzɛ bian. I li bɔbɔ’n, be nga be kle like kɛ nán be ja bla nin bian’n, be like klelɛ sɔ’n, ɔ fin “like nga mmusu bɔ be laka sran’n be kle’n.” (1 Timote 4:1-3) Sran nga i waan ɔ́ sú Zoova naan ɔ siemɛn i ɲin nɲɔnnɲɔn’n, ɔ kwla fa blɛ m’ɔ nin a jaman bla annzɛ bian’n, ɔ yo i sɔ like. Sɛ ninnge ngbɛnngbɛn wie kɛ e wiengu mɔ be mianmian e sa’n, i ti yɛ e waan e su ja e wun’n, i sɔ’n timan ngwlɛlɛ aeliɛ.\n4. ?Wafa sɛ yɛ aja ng’ɔ ti kpa’n, ɔ kwla uka siɛ nin niɛn mun naan b’a ta be mma mun kpa ɔ?\n4 ?Ɔ le like kpa wie mɔ i ti yɛ e kwla ja bla annzɛ bian ɔn? Ɛɛn. Afin, aja’n ti like kun mɔ Ɲanmiɛn m’ɔ klo e’n fa cɛli e ɔ. (Kanngan Bo Bolɛ 2:18 nun.) Ɔ maan, aja’n ɔ man mmlusuɛ wie mun. I ti’n e kwla di aklunjuɛ. I wie yɛle kɛ aja ng’ɔ ti kpa’n yɛ ɔ ti awlobo tranlɛ’n i bo ase wlalɛ kpafuɛ’n niɔn. Afin, ɔ fata kɛ ba’m be tran awlobo ng’ɔ ti fɔun’n, i nun. Ɔ fata kɛ be si nin be nin be ta be, be klo be, be tu be fɔ, yɛ be kle be ngwlɛlɛ. (Jue Mun 127:3; Efɛzfuɛ Mun 6:1-4) Sanngɛ nán ba wulɛ ngunmin ti yɛ ɔ fata kɛ e ja e wun ɔn.\n5, 6. (a) ?Kɛ nga Akunndanfuɛ’n 4:9-12 fa kan’n sa’n, mmlusuɛ benin wie mun yɛ janvuɛ’m be ɲɛn i ɔ? (b) ?Wafa sɛ yɛ aja’n kwla yo kɛ ɲanman nga be fali ɲanman nsan yɛ be fa wɔli’n sa ɔ?\n5 Biblu’n nun ndɛ mma nga ndɛ tre yɛ’n taka su’n, maan e fa e ɲin e sie i ɲrun nin i sin’n su. I waan: “Sɛ sran nnyɔn be bo yo kun’n, ɔ ti kpa tra sran kunngba bɔ i ngunmin wo’n. Afin kɛ be ti nnyɔn’n, be nyan be junman’n i su mmlusuɛ dan. Yɛ sɛ kun tɔ ɔ, i wiengu kun’n mɛn i su. Sran nga i kunngba’n yɛ ɔ wo’n, i yako, afin sɛ ɔ tɔ’n, ɔ su nyanman sran b’ɔ́ mɛ́n i su ɔ. I kunngba’n, blɛ bɔ sran nnyɔn be la likawlɛ’n, ayrɛ kunman be. ?Sanngɛ sran nga i ba kunngba yɛ ɔ la’n, ɔ́ yó sɛ naan ayrɛ w’a kunmɛn i? Sɛ sran kun fa utre wla be sin’n, be nnyɔn’n be kwla jrɛn i nyrun. Nyanman nga be fali nyanman nsan yɛ be fa wɔli’n i nun kpɛlɛ ti kekle.”—Akunndanfuɛ’n 4:9-12.\n6 Ndɛ sɔ’n, i klikli nun’n, ɔ wɔ janvuɛ tralɛ’n. Aja’n nun kusu’n, ɔ fata kɛ yasua’n nin bla’n be yo janvuɛ kpa. Kɛ nga ndɛ sɔ’n kan’n sa’n, ɔ fata kɛ yasua’n nin bla’n be nian be wiengu lika, be fɔnvɔ be wiengu. Yɛ ɔ fata kɛ be sasa be wiengu. Sɛ e waan aja’n taka kpa’n, ɔ fataman kɛ ɔ ka yasua’n nin bla’n be ngunmin be afiɛn. Afin, kɛ nga Biblu’n nun ndɛ mma sɔ’n fa kan’n sa’n, ɲanman nga ɲanman nɲɔn yɛ be fa wɔli’n, i nun kpɛlɛ’n su yoman kekle. Sanngɛ nga ɲanman nsan yɛ be fa wɔli’n, i nun kpɛlɛ’n ti kekle. Sɛ Zoova klun sa yolɛ’n, yɛ ɔ ti yasua’n nin bla’n be like cinnjin’n, nn be aja’n ɔ ti kɛ ɲanman nga be fali ɲanman nsan yɛ be fa wɔli’n sa. Sɛ be bue nɲɔn’n be wun i wlɛ kɛ Zoova klun sa’n yɛ ɔ ti cinnjin’n, be aja’n ɔ́ táka kpa.\n7, 8. (a) ?Afɔtuɛ benin yɛ Pɔlu klɛli mannin Klistfuɛ nga be nin a jaman be wun mɔ be konvi tran bla nin bian su’n niɔn? (b) ?Ngue yɛ Biblu’n waan ɔ kwla tɔ be nga be o aja nun’n, be su ɔ?\n7 Aja’n nun kunngba yɛ ɔ fata kɛ yasua kun nin bla kun be si sua ɔ. Sɛ aja’n nun yɛ yasua nin bla’n be si sua’n, i sɔ’n ti like kpa m’ɔ man aklunjuɛ ɔ. (Nyanndra Mun 5:18) Kannzɛ sran nga ɔ nin a jaman bla annzɛ bian’n, w’a yo kpɛnngbɛn sɛ’n, sanngɛ bla nin bian akonvisɔɛ’n kwla kle i yalɛ. I sɔ liɛ’n, sɛ b’a nianman be wun su’n, ɔ kwla fa be yi i sa tɛ’n nun. Ɲanmiɛn maan Pɔlu mannin be nga be nin a jaman bla’n nin bian’n be afɔtuɛ. Ɔ seli kɛ: “Sɛ be kwlá traman be anwlɛn’n, maan be ja bla nin bian, afin sɛ be ja kun’n, ɔ ti kpa tra kɛ be konvi tran bla nin bian su’n.”—1 Korɛntfuɛ Mun 7:9; Zak 1:15.\n8 Like nga ti yɛ sran’m be ja bla annzɛ bian’n, ɔ ti fanunfanun. Sanngɛ aja’n nun’n, ɔ ti cinnjin kɛ be wun i wlɛ kɛ ɔ fata kɛ be ɲin tran like nga be kwla yo’n, i su. Kɛ nga Pɔlu fa kannin’n sa’n, be nga be o aja nun’n “bé wún be nyin su.” (1 Korɛntfuɛ Mun 7:28) Sa nga be nga be o aja nun be wun i’n, be nga be leman bla nin bian’n be wumɛn i wie. ?Sɛ e waan é já bla annzɛ bian’n, wafa sɛ yɛ é yó naan e su sa’m b’a sɔnman ɔn? ?Yɛ wafa sɛ yɛ é yó naan y’a ɲan mmlusuɛ kpanngban ɔn? Ajalɛ kun nga e kwla fa’n, yɛle kɛ maan ngwlɛlɛ su e fa bla annzɛ bian kpa.\n?WAN YƐ Ɔ KWLA YO SRAN KPA NGA Ń JƐ́ I’N NIƆN?\n9, 10. (a) ?Wafa sɛ yɛ Pɔlu kleli kɛ sɛ e nin sran ng’ɔ lafiman Klist su’n e san nun’n, ɔ kwla yo tɛ man e ɔ? (b) ?Sɛ e kpalo Ɲanmiɛn mmla’n naan e ja sran ng’ɔ lafiman Klist su’n, blɛ suman nun’n, i bo’n gua sɛ?\n9 Ɲanmiɛn maan Pɔlu klɛli mmla cinnjin kun m’ɔ fata kɛ be nga be waan bé já be wun’n, be fa su ɔ. I waan: “Nán amun nin be nga be lafiman Krist su’n, bɔ amun nzuɛn’n sɛman’n, an san nun.” (2 Korɛntfuɛ Mun 6:14) Ɔ ti kɛ fie difuɛ mun sa. Sɛ be fa nnɛn nɲɔn mɔ be wunmiɛn’n sɛman’n be fa sie i be kɔmin su waka kunngba bo’n, be nɲɔn’m bé fɛ́ kpa. I kunngba’n niɔn, sɛ e ja sran nga ɔ lafiman Klist su’n, mɔ e nin i e nzuɛn’n sɛman’n, saan é ísɛ i bo nzuɛn’n. Yɛle kɛ sɛ bian’n nin bla’n, be nun kun waan ɔ́ yó sa nga ɔ yo ɔ, ɔ si kɛ Zoova klo i’n, naan kun liɛ’n, i sɔ’n timɛn i liɛ’n su’n, like ng’ɔ ti be cinnjin be mɛn dilɛ nun’n, bé sánsán be wun. Ɔ maan, i agualiɛ su’n lika’n sánngan. I sɔ’n ti’n, Pɔlu wlali Klistfuɛ’m be fanngan kɛ maan be aja’n, ɔ yo “e Min’n i klun su.”—1 Korɛntfuɛ Mun 7:39.\n10 Wienun ɔn, Klistfuɛ nga be nin a jaman bla annzɛ bian’n, be kwla bu i kɛ sɛ be ja sran ng’ɔ timan Klistfuɛ’n, ɔ flunman tra kɛ be ngunmin be tran’n. Wie mun bɔbɔ be ɲinfu be kpalo Biblu’n nun afɔtuɛ’n. Kpɛkun be ja sran ng’ɔ suman Zoova’n. Kpɛ sunman’n, i agualiɛ’n yoman kpa. Sran sɔ’m b’a ja, sanngɛ be kwlá faman sin gbo kunngba nun. Yɛle kɛ like ng’ɔ ti be cinnjin’n, ɔ timan sran nga be jɛli i’n, i cinnjin wie. Ɔ maan, wafa nga aja’n nun i ngunmin trán siɛn’n, ɔ ti tɛ kpa tra laa m’ɔ nin a jaman bla annzɛ bian’n. Ng’ɔ yo ɲɛnmɛn’n, yɛle kɛ Klistfuɛ sunman mɔ be ti cɛgbaka’n, be fa Biblu’n nun afɔtuɛ sɔ’n su. (Kanngan Jue Mun 32:8 nun.) Sɛ bɔbɔ cɛn wie lele be waan bé já bian annzɛ bla’n, be ngunmin be tran lele naan b’a ɲan sran kun b’a jɛ i Ɲanmiɛn Zoova i sufuɛ’m be nun.\n11. ?Ngue yɛ ɔ kwla uka e naan ngwlɛlɛ su y’a wun bla annzɛ bian nga é jɛ́ i’n niɔn? (An nian kuku nga be flɛ i ?Sran’n i wafa benin yɛ n kunndɛ kɛ ń jɛ́ i ɔ? nun wie.)\n11 Nán kɛ sran’n ti Zoova i Lalofuɛ’n ti yɛ ɔ kwla yo bla kpa annzɛ bian kpa man e ɔ. Sɛ e bu bla annzɛ bian jalɛ i akunndan’n, maan e kunndɛ sran nga i nzuɛn’n, ɔ nin i Ɲanmiɛn ninnge’m be kunndɛlɛ’n, ɔ nin i Ɲanmiɛn klolɛ’n, be nin e liɛ’n be kɔ likawlɛ’n. Sran kpa nanwlɛfuɛ’n kleli e aja’n i su like kpanngban. Ɔ maan sɛ e nanti Biblu’n nun afɔtuɛ sɔ’m be su naan e srɛ Ɲanmiɛn’n, kpɛkun e nian be su e ajalɛ’m be falɛ nun’n, ɔ ti ngwlɛlɛ aeliɛ. *—Kanngan Jue Mun 119:105 nun.\n12. ?Aja’n nun’n, ngue yɛ nvle sunman nun be yo ɔ? ?Ajalɛ benin yɛ ɔ o Biblu’n nun m’ɔ kle e atin ɔn?\n12 Lika wie’m be nun’n, siɛ nin niɛn’m be kunndɛ bla nin bian be man be mma mun. Nvle sɔ’m be nun’n, sran’m be si kɛ siɛ nin niɛn’m be si ngwlɛlɛ yɛ be si aja’n nun ndɛ. Ɔ maan, be yɛ be fa bla annzɛ bian ng’ɔ nin i fata’n, be man be mma mun ɔn. Aja nga be siesie i sɔ’n, blɛ sunman nun’n ɔ yo ye kɛ Abraamu blɛ su’n sa. Abraamu seli i sufuɛ’n kɛ ɔ ko ja bla man i wa Izaaki. I ajalɛ sɔ’n ti kpa man siɛ nin niɛn mun andɛ. Nán sika annzɛ aɲanbeun’n yɛ ɔ yoli Abraamu i cinnjin ɔn. Sanngɛ ng’ɔ yoli i cinnjin’n, yɛle kɛ bla nga Izaaki jɛ́ i’n, ɔ fata kɛ ɔ yo Zoova i sufuɛ. *—Bo Bolɛ 24:3, 67.\n?SRAN’N I WAFA BENIN YƐ N KUNNDƐ KƐ Ń JƐ́ I Ɔ?\nMmla: “Be nnyɔn’n bé káci sran wunmuan.”—Matie 19:5.\nKosan wie m’ɔ fata kɛ e fa usa e wun’n\n?Ngue ti yɛ ɔ ti cinnjin kɛ e ɲin ti ka, naan y’a kunndɛ bla annzɛ bian y’a ja ɔ?—1 Korɛntfuɛ Mun 13:11; Matie 19:4, 5.\n?Kannzɛ bɔbɔ m’an ju bla annzɛ bian jalɛ’n naan n nin a jaman wie’n, wafa sɛ yɛ n kwla fɛ i sɔ blɛ’n n yo like kpa ɔ?—1 Korɛntfuɛ Mun 7:32-35.\n?Sɛ min waan ń já bla annzɛ bian’n, ngue ti yɛ ɔ ti cinnjin kɛ sran nga ń jɛ́ i’n, ɔ yo sran mɔ nán andɛ sa yɛ ɔ su Zoova kpa ɔ?—1 Korɛntfuɛ Mun 7:39.\n?Wafa sɛ yɛ Biblu’n nun ndɛ mma nga be o yɛ’n be kwla uka aniaan bla kun naan w’a wun nzuɛn ng’ɔ kunndɛ i sran nga i waan ɔ́ jɛ́ i’n, i lika ɔ?—Jue Mun 119:97; 1 Timote 3:1-7.\n?Wafa sɛ yɛ Nyanndra Mun 31:10-31 ɔ kwla uka aniaan bian kun naan w’a fa ngwlɛlɛ w’a kunndɛ bla nga i waan ɔ́ jɛ́ i’n niɔn?\n?É YÓ SƐ NAAN E AJA’N W’A YO YE?\n13-15. (a) ?Wafa sɛ yɛ mmla ng’ɔ o Nyanndra Mun 24:27 nun’n, ɔ kwla uka gbanflɛn kun m’ɔ bu bla jalɛ’n i akunndan ɔn? (b) ?Sɛ talua kun bu bian jalɛ’n i akunndan’n, ngue yɛ ɔ kwla yo naan w’a siesie i wun ɔn?\n13 Sɛ bla annzɛ bian jalɛ o e klun’n, ɔ fata kɛ e usa e wun kɛ: ‘?M’an ju i sɔ like’n i yolɛ?’ Nán bla nin bian klolɛ, annzɛ bla nin bian nna, annzɛ sran mɔ e kunndɛ kɛ ɔ yo e wun nglɛnglɛ’n, annzɛ ba wulɛ’n, be su akunndan nga e bu’n yɛ é jrán su naan y’a se kɛ y’a ju i sɔ yolɛ ɔ. Sanngɛ ninnge wie’m be o lɛ m’ɔ fata kɛ sran nga i waan ɔ́ já bla annzɛ bian’n, ɔ fɛ i ɲin sie su ɔ.\n14 Ɔ fata kɛ gbanflɛn ng’ɔ kunndɛ kɛ ɔ́ já bla’n, ɔ bu mmla ng’ɔ o yɛ’n i su akunndan kpa. Mmla sɔ’n waan: “Dun mmua wie ɔ junman nga be o guasu lɔ’n be di, yɛ ɔ fie’m be su junman mun, wie be di naan w’a bu sua kplanlɛ’n wun akunndan.” (Nyanndra Mun 24:27) ?Ngue like yɛ be fa e ɲin sie su wa ɔ? Blɛ sɔ’n nun’n, sɛ yasua kun waan ɔ́ já bla naan ɔ́ táka i awlobo’n, ɔ fata kɛ ɔ usɛ i wun kɛ: ‘?N kwla nian bla’n nin ba nga é wú be’n be lika?’ Ɔ fata kɛ ɔ dun mmua di junman, ɔ niɛn i fie’m be lika. Mmla kunngba’n yɛ e nanti su wie andɛ ɔ. Yasua nga i waan ɔ́ já bla’n, ɔ fata kɛ ɔ siesie i wun naan w’a sua aja’n i nun trɔ’n. Sɛ yasua’n te le wunmiɛn’n, ɔ fata kɛ ɔ di junman. Ɲanmiɛn Ndɛ’n se kɛ sran ng’ɔ niɛnmɛn i fuɛ’m be lika’n, mɔ Ɲanmiɛn sulɛ’n nun ɔ taman be’n, i tɛ liɛ’n tra sran ng’ɔ lafiman Ɲanmiɛn su’n!—Kanngan 1 Timote 5:8 nun.\n15 I kunngba’n, bla nga i waan ɔ́ já bian’n, ɔ fata kɛ ɔ siesie i wun naan w’a sua aja’n i nun trɔ’n wie. Nzuɛn wie m’ɔ fata kɛ bla kun ɔ ɲɛn i’n naan w’a ukɛ i wun’n, naan b’a nian awlobofuɛ’m be lika’n, Biblu’n kan be ndɛ. (Nyanndra Mun 31:10-31) Bla nin yasua nga be kpli be ja’n, mɔ b’a siesieman be wun naan b’a sua aja’n i nun trɔ’n, be bɔbɔ be ngunmin be wun akunndan yɛ be bu ɔ. Be buman sran nga bé jɛ́ i’n i akunndan. Sanngɛ ng’ɔ ti cinnjin trɛ i ngba’n yɛle kɛ be nga be waan bé já bla nin bian’n, maan be nanti Ɲanmiɛn mmla ng’ɔ kan aja ndɛ’n, be su.\n16, 17. ?Ɲanmiɛn Ndɛ’n nun mmla benin yɛ ɔ fata kɛ be nga be waan bé já bla nin bian’n be bu su akunndan ɔn?\n16 Kɛ be se kɛ aja’n ti’n be siesie be wun’n, yɛle kɛ junman nga aja nun’n, Ɲanmiɛn fa mannin yasua’n nin bla’n, be bu i akunndan. Kɛ be se kɛ Klistfuɛ awlobo’n nun’n yasua’n yɛ ɔ sie’n, maan sran ng’ɔ́ já bla’n ɔ wun i wlɛ. Nɛ́n i sɔ’n ti yɛ ɔ́ tín i awlobofuɛ’m be su ɔ. Sanngɛ ɔ fata kɛ ɔ fa Zezi i sran sielɛ’n i ajalɛ’n su. (Efɛzfuɛ Mun 5:23) I kunngba’n, Klistfuɛ bla’n kusu’n, i junman liɛ’n m’ɔ le ɲrun’n, ɔ fata kɛ ɔ wun i wlɛ. ?Ɔ́ kplín su kɛ i wun’n sie i? (1 Korɛntfuɛ Mun 11:3) Ɔ ti su kɛ ɔ nanti Zoova nin Klist be mmla liɛ’n su. (Galasifuɛ Mun 6:2) Sanngɛ sielɛ nga i wun’n sie awlobo’n, ɔ ti mmla uflɛ i nzɔliɛ. ?Bla’n kwlá ló i wun mán sielɛ sɔ m’ɔ fin klɔ sran mɔ fɔ o i nun’n? Sɛ ɔ kwlá yoman sɔ’n nán ɔ bo wɛ ja bian.\n17 Asa kusu’n, aja’n nun’n, ɔ fata kɛ bla’n nin yasua’n be wiengu i ndɛ lo be. (Kanngan Filipfuɛ Mun 2:4 nun.) Pɔlu klɛli i kɛ: “Ɔ ti amun liɛ wie. Maan yasua kun klo i yi kɛ ɔ fa klo i bɔbɔ wun’n sa, yɛ maan mmla’m be kusu be bu be wun’m be sran.” Ɲanmiɛn maan Pɔlu wunnin i wlɛ kɛ like ng’ɔ ti yasua’n i cinnjin’n yɛle kɛ i yi’n, ɔ bu i sran. Yɛ like ng’ɔ ti bla’n i cinnjin’n yɛle kɛ i wun’n, ɔ klo i.—Efɛzfuɛ Mun 5:21-33.\nSoman bolɛ blɛ nun’n, ngwlɛlɛ su’n, bla nin yasua kpanngban be fa sran uflɛ naan ɔ nian be su\n18. ?Ngue ti yɛ ɔ fata kɛ yasua nin bla nga be o soman nun’n, be tra be awlɛn ɔn?\n18 Soman bolɛ blɛ’n timan be ɲin su yiyilɛ blɛ ngbɛn. Ɔ ti blɛ mɔ be fa suan be wiengu silɛ ɔ. I liɛ’n sɛ aja’n kwla yo ye’n bé wún i wlɛ. Asa kusu’n, ɔ ti be awlɛn tralɛ blɛ! Be konvi m’ɔ sɔ bla nin bian m’ɔ ti aja’n nun like’n, ɔ kwla yo dan. Sanngɛ bla nin yasua nga be klo be wiengu sakpa’n, be su yoman sa wie m’ɔ kwla yo naan sran nga be klo i’n, ɔ nin Ɲanmiɛn be afiɛn’n w’a saci. (1 Tɛsalonikfuɛ Mun 4:6) Ɔ maan sɛ y’a bo soman’n maan e tra e awlɛn. Sɛ y’a ja bla annzɛ bian o, sɛ e nin a jaman wie o, nzuɛn sɔ’n kwla yo e kwlaa e wun sa ye.\n?É YÓ SƐ NAAN E AJA’N W’A CƐ TITI?\n19, 20. ?Ngbaciɛ benin yɛ ɔ o wafa nga Klistfuɛ’m be bu aja’n, ɔ nin wafa nga andɛ mɛn’n nunfuɛ’m be bu i’n, be afiɛn ɔn? An fa sunnzun ase be yiyi nun.\n19 Sɛ yasua kun nin bla kun be kunndɛ kɛ be aja’n, ɔ cɛ titi’n, ɔ fata kɛ be nuan sɛ nda nga be tali’n su. Nanwlɛ, aja’n timan mɛn dilɛ’n i awieliɛ. Sanngɛ ɔ ti i bo bolɛ uflɛ. Ɔ ti like mɔ Zoova kunndɛ kɛ ɔ cɛ’n, i bo bolɛ. (Bo Bolɛ 2:24) Sanngɛ andɛ’n, mɛn nunfuɛ’m be buman aja’n i sɔ. Nvle wie nun’n, sran’m be waan aja’n ti kɛ “bɔlɛ yɛ b’a cici sa.” Sanngɛ be wunmɛn i wlɛ kɛ like nga be fa aja’n be sunnzun i lɛ’n, ɔ yi wafa nga sran sunman be bu aja’n, i nglo. ?Wafa sɛ? Kannzɛ bɔlɛ nga be cici’n, ɔ kwla cɛ kpa’n, sanngɛ nán e wla fi su kɛ i ɲannjilɛ’n kusu kwla yo pɔpɔ wie.\n20 Andɛ’n, sran kpanngban be bu aja’n kɛ le nɲɔn kun like sa. Afin be bu i kɛ i sɔ’n yɛ ɔ́ mán be like nga be wla o su’n niɔn. Ɔ o be klun kɛ sɛ bé nían naan be wunman be wun fɛ’n, be kwla ra. Nán e wla fi su kɛ Biblu’n fali be nga be o aja’n nun’n fa sunnzunnin ɲanman. Ɲanman nga be fa tra mmeli’n, be sɔ kpa. Kannzɛ bɔbɔ maan seke’n kpɛ dan kpa sɛ, naan be kpitakpita be wiengu su sɛ, sanngɛ be kpɛman. I kunngba’n yɛle aja’n liɛ’n. Ɔ fata kɛ aja’n cɛ. Nán e wla fi ndɛ nga Zezi kannin’n su. Ɔ seli kɛ: “Like nga Nyanmiɛn kan be bo nun’n, nán maan sran fi ti be nun.” (Matie 19:6) Sɛ y’a ja bla annzɛ bian’n, i sɔ yɛ ɔ fata kɛ e bu aja’n niɔn. ?I sɔ’n mɔ be kan’n ti’n, nn ɔ ti kɛ aja’n yo nɔnnin sa? Cɛcɛ.\n21. ?Ngue yɛ ɔ fata kɛ yasua kun nin i yi’n be yo i be wiengu’n i lika ɔ? ?Ngue yɛ ɔ kwla uka be naan b’a yo i sɔ ɔ?\n21 Ɔ fata kɛ yasua kun nin i yi’n be bu be wiengu’n i wun akunndan kpa. Sɛ be mian be ɲin naan be wiengu’n i nzuɛn kpa’n, ɔ nin i ɲin m’ɔ mian yo ninnge mun yɛ be nian’n, be aja’n mán be aklunjuɛ. ?Sɛ e fa e ɲin e sie i e wun annzɛ e yi mɔ fɔ o i nun’n, i nzuɛn kpa’n su’n, i su ɔ? Zoova liɛ’n, like nga e kwlɛmɛn i yo’n, ɔ seman e kɛ e yo. Ɔ maan, e lafi Zoova su naan ɔ bu e wun akunndan kpa titi. Jue tofuɛ’n usali kɛ: “?Anannganman, sɛ ɔ waan á nían tɛ nga e yo’n, wan cɛ yɛ ɔ ka lɛ ɔ ɔ́ yó ye ɔ?” (Jue Mun 130:3) Ɔ fata kɛ yasua’n nin i yi’n be bu be wiengu akunndan kpa. Yɛ maan be yaci be wiengu i sa cɛ i.—Kanngan Kolɔsfuɛ Mun 3:13 nun.\n22, 23. ?Wafa sɛ yɛ Abraamu nin Sara be kle be nga be o aja nun andɛ’n, be ajalɛ kpa ɔ?\n22 Kɛ afuɛ’m bé sín’n mɔ aja’n trá ndin’n, i nun tranlɛ’n kwla yo fɛ kpa. Biblu’n kan Abraamu nin Sara mɔ b’a yo kpɛnngbɛn’n be aja’n, i ndɛ. Nán kɛ kekle’n w’a tɔman be su be aja’n nun ɔn. Maan e bu Sara i akunndan e nian. Ɔ tran awlo klanman nun. Yɛ klɔ nga be tran su’n, ɔ ti aboje klɔ. Sanngɛ, kɛ ɔ ɲannin afuɛ kɔe 60, be jasoli lɛ be ko trannin tannin sua nun lele be fa wuli. Ɔ nin i sɔ ngba’n, ɔ loli i wun maan i wun sieli i. Ɔ yoli Abraamu i ukafuɛ kpa kun. Kɛ ɔ ko yo naan ajalɛ nga Abraamu fa’n, be bo’n w’a gua klanman’n ti’n, ɔ suannin be bo aɲinyiɛ su. Nɛ́n i nuan bui su yɛ ɔ buli i wun’n i sran ɔn. “I klun lɔ” bɔbɔ’n, ɔ flɛli i wun kɛ i min. (Bo Bolɛ 18:12; 1 Piɛr 3:6) I ɲin m’ɔ yi Abraamu’n, ɔ fin i awlɛn’n nun.\n23 Ndɛ nga e kɛn i lɛ’n, ɔ kleman kɛ sa kwlaa yɛ Abraamu nin Sara be nuan sɛ su ɔ. Cɛn kun’n, Sara tuli Abraamu i aswre. Ndɛ sɔ’n “w’a yoman” Abraamu “fɛ mlɔnmlɔn.” Sanngɛ Zoova seli Abraamu kɛ ɔ yo like nga Sara kannin’n. Ɔ maan Abraamu kɛnnin i wun ase niannin su yoli. I sɔ’n ti’n, i awlobo’n ɲannin su mmlusuɛ kpa. (Bo Bolɛ 21:9-13) Andɛ yasua nin bla nga be o aja nun’n, kannzɛ bɔbɔ be aja’n w’a cɛ sɛ, sanngɛ be kwla nian Ɲanmiɛn sufuɛ sɔ’m be ajalɛ’n su.\n24. ?Aja’n i wafa benin yɛ ɔ manman Ɲanmiɛn Zoova ɔ? ?Yɛ ngue ti ɔ?\n24 Klistfuɛ asɔnun’n nun’n, be nga be di aklunjuɛ be aja’n nun’n, be diman be yalɛ. Afin, bla’n bu i wun sran. Yasua’n kusu klo i yi’n yɛ ɔ bu i sran wie. Yɛ be nuan sɛ be wun naan b’a fa Zoova klun sa yolɛ’n b’a fa sie i like kwlaa ɲrun. Sɛ e waan é já bla annzɛ bian’n, sran nga é fɛ́ i’n maan e yo i ngwlɛlɛ su. Maan e dun mmua e siesie e wun kpa naan fɔundi’n nin klolɛ’n b’a tran aja’n nun. Sɛ e yo sɔ’n, ɔ́ mánmán Ɲanmiɛn Zoova. Sɛ e aja’n ti kɛ ngalɛ sa’n, ɔ́ kwlá úka e naan y’a yo sa nga e yo ɔ e si kɛ Ɲanmiɛn klo e titi’n.\n^ ndɛ kpɔlɛ 11 An nian Wafa nga awlobo tranlɛ’n kwla yo fɛ’n, i ndɛ tre 2 nun. Zoova i Lalofuɛ mun yɛ be yili ɔ.\n^ ndɛ kpɔlɛ 12 Laa Ɲanmiɛn sufuɛ kpa wie’m be ja bla nda. Kɛ Zoova nin i sufuɛ kpa sɔ mun nin Izraɛli nvle’n be trannin’n, w’a tanninman be i sɔ yolɛ. Nɛ́n i yɛ ɔ kpɛli bla nda jalɛ’n i ba ɔ. Sanngɛ kɛ m’ɔ ti be aeliɛ’n ti’n, ɔ kpɛli mmla sieli su. Ɔ fata kɛ ɔ ka Klistfuɛ’m be klun kɛ Zoova w’a manman i sufuɛ’m be atin kun kɛ be ja bla nda.—Matie 19:9; 1 Timote 3:2.\n“Sa kwlaa nga amún yó’n, an yo i sran klolɛ’n ti”\nKorɛntfuɛ Mun fluwa klikli’n kan ninnge 14 mɔ be nun’n e kwla yi klolɛ’n i nglo’n be ndɛ.


Matie 19 YRENT - Zɩ Zozi cɛɛn 'wɩnun zɩɛ -a "paadɩ man - Bible Search\nMatie 18 Matie 20\nZozi 'wɩ tin 'ba lɩ bɔladɩ da\n(Mk 10.1-12; Lk 16.18)\n1Zɩ Zozi cɛɛn 'wɩnun zɩɛ -a "paadɩ man 'e -srunɔn 'ji bɛ, e 'si Galile, ɛn e -kʋ Zude 'lɛglɔn 'fʋɩ nɛn Zudan 'yi -sru 'zia bɛ -a -ji. 2Min "kaga "kʋla -a -sru, ɛn minnun nɛn -cɛ cɩ o man bɛ e o beli.\n3-A -nan nɛn Farizɛn 'nɔn pli "man. O 'wɩ laabʋ -yrɔ -a wei 'kundɩ -le "wɛan. Waa laabʋ -yrɔ 'nan: «-Cee -pei -tɔ wɩ -a -si -nɔn 'nan min -kɔlaman 'e nan bɔala 'wɩ pɛɛnɔn 'ji 'e "tun?»\n4Ɛn Zozi "e 'nan -wlɛ 'nan: «'Wɩ nɛn e ya 'e 'crɛn -tɛdɩ Bali -le 'fluba 'ji bɛ, ka'a ta vɩlɛ dʋʋ? E ya 'e 'crɛn -tɛdɩ 'nan, 'trɛda pou sianan "bɛ, Bali -klɔnmɔn drɛ 'o 'vale lɩmɔn -a. 5Ɛn Bali -a 'vɩ "nyian 'nan:\n‹-Klɔnmɔn "sia 'e "tɩ 'lee 'e "bʋ "srɔn,\n-e 'e lɛa 'e nan man,\nte o drɛ min -tʋwli "a.›\n6O 'ka "nyian "le min "fli "le 'wɩ 'zʋ dɩ, 'pian te o drɛ min -tʋwli "a. Min "fli zɩɛ Bali o 'pa 'e cin man. Te min 'e o 'cɛn 'e cin man "fo "dɩ!»\n7Ɛn Farizɛn 'nɔn -a laabʋ -yrɔ "nyian 'nan: «-Mɛ "le "wɛan nɛn Moizi -a crɛn -tɛ "mɛn 'nan, min -kɔlaman 'e nan bɔala, 'pian yaa 'fluba dra -e 'e -nɔn -yrɛ 'vaa -e 'e bɔla?»\n8Zozi "e 'nan -wlɛ 'nan: «'Ka "trɔɛn "a "yuyu, -yee "wɛan nɛn Moizi -si -nɔn 'cɛɛ 'nan 'ka lɩ bɔla. 'Pian 'trɛda pou sianan "bɛ, 'wɩ zɩɛ e 'ka -nan dɩ. 9'An 'bɔ maan ve 'cɛɛ 'nan, min oo min nɛn 'e nan 'bɔla, te -kɔnnɛn -wɛɛdɩ man "cɛɛ dɩ, ɛn e lɩ pee 'pa bɛ, te e 'wɩ 'wlidɩ drɛ 'e nan 'tʋɩdɩ -a ɛn e lɩ pee wɛɛ.»\n10Ɛn -a -srunɔn 'a 'vɩ -yrɛ 'nan: «-Te 'wɩ zɩɛ -yɛɛ cɩ -klɔnmɔn 'lee lɩmɔn yei "bɛ, "te e ya 'wɩ "yi "a -e min 'e vɩlɛ 'e lɩ 'pa dɩ!»\n11Zozi "e 'nan -wlɛ 'nan: «'Wɩ nɛn an "sia -a vɩnan 'gʋɛ, min pɛɛnɔn 'ka -a -ci maan dɩ, 'pian minnun nɛn Bali -a -ci 'si -wlɛ "bɛ, -wɛɛ -ci maan. 12Min -mienun a bɛ, o "bʋ "o -ya te o 'ka -klɔnmɔn -a dɩ. Ɛn min -mienun a bɛ, min 'bɛ o "saa -e 'o 'si -klɔnmɔn -va. Ɛn min -mienun a bɛ, o 'ka "vale 'o lɩ "paa dɩ -e 'o Bali -le 'nyranman 'pa 'kpa. Min nɛn e 'wɩ 'ci maan "bɛ 'e man.»\nZozi -fɛa 'vɩ nannannun man\n13Minnun a -tanan nannannun -a Zozi lɛ, -e 'e 'pɛ 'pla o da, -e 'e Bali trʋ 'ba -wlɛ 'nan Bali 'e -fɛa vɩ o man. -A -nan nɛn -a -srunɔn 'si -tɔ -wlɔ 'nan 'o 'li 'o da.\n14Ɛn Zozi "e 'nan -wlɛ 'nan: «'Ka nannannun 'tʋɩ 'o 'ta 'an 'va, te 'ka 'si -tɔ -wlɔ "dɩ! Kɔɔ minnun nɛn "le -wee 'wɩ 'zʋ bɛ, Bali -le mingɔnnɛn trɛ a -wee vɛ -a.» 15'E 'pɛ 'pla o da. "Bɛ -sru ɛn e -kʋ fɛ pee -nan.\n-Gobonɛn fɛzan -tʋ -le 'wɩ\n16Yi -tʋ da bɛ, -gobonɛn 'tʋ pli Zozi man, ɛn e 'wɩ 'gʋɛ -a laabʋ -yrɔ. Yaa laabʋ -yrɔ 'nan: «Bali -le 'wɩ "paazan! 'Wɩ "yi "kɔ "nɛn maan dra, -e an 'belidɩ nɛn ya'a 'nyaan dɩɛ -a yɩ?»\n17Zozi "e -yrɛ 'nan: «-Mɛ "le "wɛan nɛn yia laabo 'an 'lɔ 'nan, 'wɩ "cɛn 'bɛ cɩ "yi -e 'i drɛ? Bali -tʋwli 'bɛ cɩ "yi. -Te i ya "vale 'i 'belidɩ nɛn ya'a 'nyaan dɩɛ, -a ye bɛ, 'i 'ta wʋla -yee -pei -tɔ wɩnun da.»\n18Ɛn -gobo zɩɛ yaa laabʋ Zozi 'lɔ 'nan: «-Yee -pei -tɔ wɩnun 'bɔ "cɛn?»\nƐn Zozi "e 'nan -yrɛ 'nan: «Te 'i drɛ min -tɛzan -a dɩ! Te 'i min nan -wɛɛ "dɩ! Te 'i crin wʋ dɩ! Te 'i 'wlu -sɛn min man dɩ! 19'I yiɛ 'e 'nan 'i "tɩ 'lee 'i "bʋ "man! Ɛn 'i bɔɛzan -tʋ yɩ "yi "le 'yie 'wɩ 'zʋ!»\n20-Gobonɛn bɛ, e 'nan Zozi lɛ 'nan: «'Wɩ pɛɛnɔn zɩɛ -a da nɛn an 'ta wʋla. -Mɛ "wɩ 'bɛ klɩ 'an man "nyian?»\n21Ɛn Zozi "e 'nan -yrɛ 'nan: «-Te i ya "vale 'yie 'wɩ 'e 'kɔn tɩglɩ Bali 'lɛ bɛ, 'i 'kʋ, fɛnun nɛn 'i 'lɔ bɛ, 'i -tan, -e 'i man "lala -pli 'yalɛ -tɛnɔn man. E ya "le i ya 'i yɩfɛ planan "laji. "Bɛ -sru -e 'i -sɔɔnla 'an -sru.»\n22Zɩ -gobonɛn 'wɩnun zɩɛ -a 'man bɛ, -a 'ta drɛ -trɔdrɔ, ɛn e -kʋdɩ 'sia. -A yɩfɛnun a "kaga "le "wɛan.\n23Ɛn Zozi 'a 'vɩ 'e -srunɔn lɛ 'nan: «Maan ve 'cɛɛ 'wɩ tɩglɩ 'a 'nan, fɛzan -le drɛdɩ Bali -le mingɔnnɛn trɛdavɛ -a bɛ, e ya 'plɛblɛ. 24Ɛn maan ve "nyian 'cɛɛ 'nan, -wi -dan nɛn waa laabo shamo bɛ, ya'a -kɔlaman -wladɩ -a 'mɛnzrɛn -yrɛ ji dɩ. -A -tʋwli "nɛn "nyian fɛnɔn 'le vɛ -a. Drɛdɩ Bali -le mingɔnnɛn trɛdavɛ -a bɛ, e ya -wlɔ 'plɛblɛ 'wlidɩ.»\n25Zɩ -a -srunɔn 'wɩnun zɩɛ -a 'man bɛ, e wla o man -wlidɩ, ɛn waa laabʋ -yrɔ 'nan: «-Te 'bɛ a zɩɛ, -tɩɛ -kɔlaman -e 'e 'si 'wɩ 'ji "mɛn?»\n26Zozi o -nanjɛɛn, ɛn e 'nan -wlɛ 'nan: «Min 'ka 'kɔlaman 'e 'fli 'sidɩ -a 'wɩ 'ji dɩ, 'pian Bali -kɔlaman 'wɩ pɛɛnɔn drɛdɩ -a.»\n27-A -nan nɛn Piɛri "e -yrɛ 'nan: «Kʋ 'si fɛ pɛɛnɔn -sru, ɛn kʋ sɔɔnla 'i -sru. -Mɛ "nɛn "kʋ "ye -ji?»\n28Ɛn Zozi e 'nan -wlɛ 'nan: «Maan ve 'cɛɛ 'wɩ tɩglɩ 'a 'nan, tʋ nɛn fɛnun pɛɛnɔn dra 'e 'trɛ, te 'an 'bɔ Blamin -pɩ an ya 'an -nyrandɩ 'mɛn tin 'ba pɛin -dan da bɛ, kaa nɛn ka 'ta 'wʋla 'an -sru "bɛ, ka -kɔan 'ka -nyrandɩ "nyian mingɔnnɛn pɛin -fuda "fli "da, ɛn cɛɛ Izraɛl 'lɛglɔn 'fuda "fli "le tin "baa. 29Ɛn min oo min nɛn 'mɛn "wɛan e 'si 'e 'fla, -te 'bɛ "cɛɛ dɩ e 'si 'e "bʋɩnun -sru, -te 'bɛ "cɛɛ dɩ e 'si 'e "blunun -sru, -te 'bɛ "cɛɛ dɩ e 'si 'e "tɩ 'lee 'e "bʋ -sru, -te 'bɛ "cɛɛ dɩ e 'si 'e nan 'lee 'yee 'nɛnnun -sru, -te 'bɛ "cɛɛ dɩ e 'si 'yee -yɔ -sru "bɛ, -a san zɩɛ yaa pɛɛnɔn zɩɛ -a ye 'e 'pa -a -yaa tʋ. Ɛn 'belidɩ nɛn ya'a 'nyaan dɩɛ, e dra -yee vɛ -a. 30Minnun nɛn o -trɔa 'si 'lɛ bɛ, o "kaga -taa "fɔlɛa "da, ɛn minnun nɛn o -fɔla "da "bɛ, o "kaga -taa "drɛlɛ -si 'lɛnɔn 'a.»


Galasifuɛ Mun 5 | Ɛntɛnɛti su Biblu | Mɛn Uflɛ Biblu’n (2022)\nKƐNNGƐN I ANIƐN NGA NUN Aamenin Aamenin (Wia atɔliɛ lɔ liɛ'n) Aazantinin bobo aniɛn'n Aflikanin Afriki di Sidi bobo aniɛn'n Aimara Aiti lɔ Kleɔlu liɛ'n Alabanin Alabanin bobo aniɛn'n Aleman Aleman bobo aniɛn'n Aluu Amariki Amlɛnkɛn bobo aniɛn'n Angle Angle bobo aniɛn Arabu Asaninka Azeri Azeri (Siriliki) Basa (Kamerunun) Bataka (Karo) Bataka (Toba) Belize Kriɔli Beliziki lɔ blɔfuɛ nun bobo aniɛn'n Bengali Bikɔlu Bilgari Bisilama Blɔfuɛ Blɔfuɛ nun bobo aniɛn'n Dangme Danois Dreu Ebre Efiki Ekuatɛɛ bobo aniɛn'n Enbera (Nglo lɔ liɛ'n) Eve Fiji Filipinin bobo aniɛn'n Flaman bobo aniɛn'n Fɛnlandi Fɛnlandi bobo aniɛn'n Ga Gali Galician Garifuna Ghanaian Sign Language Gloelandi Glɛki Glɛki bobo aniɛn'n Guambiano Guaranin Guatemala bobo aniɛn'n Gujarati Gunnun Hindi (Roman) Iban Igbo Ikrɛnin Ili Salomɔn Pijinin Iligainɔn Iloko Indian Sign Language Iri Motu Irlandi bobo aniɛn'n Isibɛnba Isilandi Isoko Itali Itali bobo aniɛn'n Izbɛki Izraɛli bobo aniɛn'n Jamaican Creole Jamaican Sign Language Javanese Kabie Kanada Kanbɔji aniɛn'n Karen (S'gaw) Katalan Kazaki Kebɛki bobo aniɛn'n Kecua (Ankasi) Kecua (Ayakuco) Kecua (Bolivi) Kecua (Kuzko) Kenyan Sign Language Kiba bobo aniɛn'n Kikamba Kikaonde Kikongo Kikuyu Kiluba Kinbundu Kiniaruanda Kipɛnde Kirgizi Kiribati Kirundi Kisi Klowati Klowati bobo aniɛn’n Kolɔnbi bobo aniɛn'n Kore aniɛn'n Kore bobo aniɛn'n Kosa Kosrae Krio Kuangali Kuaniama Kɔngo Kɔsta Rika bobo aniɛn'n Langue des signes australienne Langue des signes bolivienne Langue des signes brésilienne Langue des signes tchèque Lao Letɔn Lingala Lio Litianin Livale Lomue Luganda Lunda Maasali Macushi Madagascar Sign Language Makua Malagasi Malawi bobo aniɛn'n Malayalamun Malaysian Sign Language Malti Malɛ Manbue-Lungu Mapudungun Marati Maseduanin Maya Melanesian Sign Language Miama Mistɛki (Gerero) More Motu Mozambican Sign Language Myanmar Sign Language Mɛkisiki bobo aniɛn'n Nauatɔlu (Nɔɔ de Puebla) Navajo Ndau Ndebele Ndebele (Zɛnbabue) Neo-Zelandi bobo aniɛn'n Nepali Nhengatu Nianeka Niasi Nigerian Sign Language Nikaragua bobo aniɛn'n Nyungwe Nzɛma Nɔɔvɛzi Nɛɛlandi Nɛɛlandi bobo aniɛn'n Oromo Osɛti Otɛtɛla Panama bobo aniɛn'n Pangasinan Papiamiɛnto (Kurasao) Parague bobo aniɛn'n Pendjabi Pennsylvania German Peruvi bobo aniɛ'n Polɔɲin Polɔɲin bobo aniɛn'n Ponape Portugais Punjabi (Roman) Páez Pɔɔtigali Pɔɔtigali bobo aniɛn'n Pɛɛsi Quechua (Huallaga Huánuco) Quechua (Huaylla Wanca) Quichua (Chimborazo) Quichua (Imbabura) Rapa Nui Risi Risi bobo aniɛn'n Rumanin Rumanin bobo aniɛn'n Salvadoran Sign Language Samoan Sangana (Mozanbiki) Sango Sateré-Mawé Savante Sebuano Seisɛli Kleɔlu Sena Sepedi Sepulana Sesoto (Afriki di Sidi) Sesoto (Lesoto) Sili Bobo aniɛn'n Silozi Siluba Sinala Sinua bobo aniɛn'n Sisewa (Malawi) Situnbuka Sitɔnga Sitɔnga (Malawi) Sitɔnga (Zɛnbabue) Siyao Slovak Sign Language Slovaki Slovenian Sign Language Slovenin Sona Sranantɔngo Suaili Suaili (Kɔngo) Suati Sunda Suɛdi Suɛdi bobo aniɛn'n Sɔlu Sɛɛbi (Rɔmun) Sɛɛbi (Siriliki) Tagalɔgu Tai Tai bobo aniɛn'n Taiti Taiwanin bobo aniɛn'n Tajiki Tamulu Tataa Tchèque Telugu Tetun Dili Ticuna Tiglɛnya Tilapanɛki Tiriki Tirkimenin Tisua Tisɔnga Tivu Tizɔtzili Tizɛltali Tojolabali Torres Strait Creole Totonaki Tswana Tui Turkish Sign Language Tuvalu Tɔku Pisinin Tɔngan Ualisi Uarɛ-Uarɛ Uauunaiki Uiguu (Siriliki) Unbundu Uruguayan Sign Language Uzbek (Roman) Venezuela bobo aniɛn'n Vietnamese Sign Language Viɛtinamun Vɛnda Wawle Yoruba Zanbi bobo aniɛn Zapotec (de l’isthme) Zapɔn Zapɔn bobo aniɛn'n Zulu Zɔɔzi Zɛnbabue bobo aniɛn'n sinua Kantɔnɛ sinua Kantɔnɛ (Nga i kanlɛ timan kekle'n) sinua Mandarɛn (Lalafuɛ liɛ'n) sinua Mandarɛn (Nga i kanlɛ timan kekle'n) uudu Ɔndura bobo aniɛn'n Ɔngli Ɔngli bobo aniɛn'n Ɛndi Ɛndonezi Ɛndonezi bobo aniɛn'n Ɛsipaɲɔlu Ɛsipaɲɔlu bobo aniɛn'n Ɛsitonin\nGalasifuɛ Mun 5:1-26\nKɛ mɔ e ti Klisifuɛ’n ti’n, y’a ɲan e ti (1-15)\nAn yo like nga Ɲanmiɛn wawɛ’n se amun kɛ amun yo’n (16-26)\nKlɔ sran nzuɛn’n (19-21)\nNzuɛn nga Ɲanmiɛn wawɛ’n yo maan klɔ sran yi i nglo’n (22, 23)\n5 E ti ɲanlɛ sɔ’n, i ti yɛ Klisi deli e-ɔ. I sɔ’n ti’n, an jran kekle. Yɛ nán amun lo amun wun ekun man like wie naan amun kaci i kanga. 2 Min Pɔlu, ń sé amun kɛ sɛ be wla amun klɛn’n, amun su ɲanman like nga Klisi yoli’n, i nun like fi. 3 Ɔ maan sran kwlaa nga be wlɛli i klɛn’n, min waan ń sé i ekun kɛ ɔ fata kɛ ɔ nanti ndɛ kwlaa ng’ɔ o Mmla’n nun’n su wie. 4 Amun mɔ amun waan amún fá mmla’n su naan be bu amun sran kpa’n, amun nin Klisi b’a bu. Ɔ maan ɔ su yoman amun ye. 5 Sanngɛ e liɛ’n, e Min’n i su mɔ e lafi’n ti’n, Ɲanmiɛn wawɛ’n maan e su minndɛ kpa kɛ be bu e sran kpa. 6 Afin sran ng’ɔ nin Klisi Zezi be o nun’n, sɛ be wlɛli i klɛn-o, sɛ b’a wlɛmɛn i klɛn-o, nɛ́n i sɔ’n yɛ ɔ ti cinnjin-ɔn. Ng’ɔ ti cinnjin’n, yɛle kɛ maan ɔ yi e Min’n i su m’ɔ lafi’n i nglo i wiengu’m be klolɛ’n nun. 7 Laa’n, amun yo sa kpa.* ?Yɛ nn wan ti yɛ amun yacili nanwlɛ atin’n i su falɛ-ɔ? 8 Nán Sran ng’ɔ flɛli amun’n yɛ ɔ sacili amun akunndan’n sɔ-ɔ. 9 Afin kpanwun ayre kaan sa bɔbɔ’n, ɔ wla sanmlɛn nga be fɔtɔli’n i wunmuan’n. 10 Ɔ maan n lafi su kɛ amun mɔ amun nin e Min’n be ti sran wunmuan’n, amún bú akunndan kunngba nga n bu’n wie. Sanngɛ sran ng’ɔ sanngan amun nun’n i liɛ’n, sɛ ɔ ti sɛ ti sɛ-o, fɔ nga bé fá tú i’n, ɔ́ jú i. 11 ?Kusu aniaan mun, sɛ n te se sran’m be kɛ be wla klɛn’n, nn ngue ti yɛ sran’m be te kle min yalɛ-ɔ? Sɛ n yo sɔ kusu’n, nn ɲrɛnnɛn waka* m’ɔ ti kɛ like mɔ sran ja kpla su’n sa’n, ɔ nunman lɛ kun. 12 Yasua nga be waan bé sánngan amun akunndan’n, maan be sɛ be wun.* 13 Aniaan mun, be flɛli amun kɛ amun ɲan amun ti. Kusu amun ti sɔ mɔ amun a ɲɛn i’n, nán amun fa kunndɛ ninnge nga klɔ sran konvi sɔ be’n. Sanngɛ klolɛ mɔ amun klo amun wiengu mun’n ti’n, amun uka amun wun. 14 Afin Mmla’n i kwlaa i nuan yia* ndɛ kunngba su. Yɛle kɛ: “Klo ɔ wiengu kɛ a fa klo ɔ bɔbɔ wun’n sa.” 15 Sanngɛ sɛ amun a yaciman amun wun kakalɛ nin amun wiengu ɲrɛnnɛn klelɛ’n, ɔ cɛman naan amun a saci amun wiengu. 16 N se amun kɛ yoo, an yo like nga Ɲanmiɛn wawɛ’n se amun kɛ amun yo’n titi. Sɛ amun yo sɔ’n, amun su yoman ninnge nga klɔ sran konvi sɔ be’n be kun mlɔnmlɔn. 17 Afin like nga klɔ sran konvi sɔ i’n, nɛ́n i kunngba’n yɛ Ɲanmiɛn wawɛ’n yo maan sran kun yo-ɔ. Kusu like nga Ɲanmiɛn wawɛ’n yo maan sran yo’n, nɛ́n i kunngba’n yɛ klɔ sran konvi sɔ i-ɔ. Be nɲɔn’n be sansan be wun. Kɛ ɔ ko yo sɔ’n, like bɔbɔ nga ɔ waan á yó’n, nɛ́n i yɛ a yo-ɔ. 18 Asa kusu’n, sɛ Ɲanmiɛn wawɛ’n sie amun’n, nn mmla’n sieman amun. 19 Klɔ sran nzuɛn’n fiaman. Yɛle bla nin bian kunndɛlɛ sukusuku nin i wunsu ɲannzuɛn sa mun,* nin sa kainkain’m be yolɛ, nin ɲin kekle ayeliɛ mun,* 20 ɔ nin amuin sɔlɛ, nin bae dilɛ,* nin sran kpɔlɛ, nin utre dilɛ, nin klunngbɔ tulɛ, nin ya falɛ tikatika, nin be nuan m’ɔ sɛman’n, nin be wun nun bubulɛ, nin like nga klɔ sran’m be kle’n i su falɛ, 21 ɔ nin aɲinblɔɛ, nin nzanbɔɛ, nin cɛn mɔ be di i sinnzin su’n, ɔ nin i wunsu sa tɛtɛ wie mun ekun. Ndɛ nga n kan kleli amun laa’n, ń kán klé amun ekun. Yɛle kɛ be nga be yo i sɔ ninnge mun’n, be su diman Ɲanmiɛn i Famiɛn diwlɛ’n i aja wie. 22 Nzuɛn* nga Ɲanmiɛn wawɛ’n yo maan klɔ sran yi i nglo’n yɛle Ɲanmiɛn nin sran klolɛ, aklunjuɛ dilɛ, alaje dilɛ, awlɛn tralɛ, klun ufue yolɛ, sran ye yolɛ, Ɲanmiɛn sulafilɛ, 23 wɛtɛɛ yolɛ, be wun su nianlɛ. Mmla fi tanninman ninnge sɔ’m be yolɛ. 24 Be nga be nin Klisi Zezi be o nun’n, b’a bobo ninnge nga klɔ sran konvi sɔ be’n waka’n su. 25 Sɛ Ɲanmiɛn wawɛ’n yɛ ɔ sie e’n, maan e fa atin ng’ɔ kle e’n su sɛsɛsɛ. 26 Nán maan e bu e wun sran kpa tra e wiengu, nán maan e fa e wun sunnzun e wiengu, yɛ nán maan e konvi tran e wiengu like su.\n^ Glɛki nun’n, be se kɛ “Laa’n, amun wanndi kpa.”\n^ Kɛ ɔ yo sɔ’n, be kwlá nantiman mmla bɔbɔ mɔ be waan be nanti su’n, i su kun.\n^ Annzɛ “i kpɔlɛ bolɛ.”\n^ Glɛki nun: faamakia. Ndɛ sɔ’n i bo’n yɛle ayre tɛtɛ’m be nɔnlɛ.\n^ Glɛki nun’n, be se kɛ “mma.”\nGalasifuɛ Mun 5


sannge é lie'n, é Si Nyanmien Kpli'n ti kunngba tye. I ye o yii liké'n kwlaaa, i ti ye é ô leo. Ye é Min'n ti kunngba, yele Jésus-Christ, i ye Nyanmien man o yii liké'n kwlaa, i fanngan nun ye man é ô leo.\nÉ Min nga bé ken i nde wa'n yele Nyanmien Wawe'n, ye lika kwlaa nga é Min'n i Wawe'n wô le'n, bé di aladyé.\nM Paul, Jésus-Christ nin é Si Nyanmien b'o tyenniin'n bé sunmaan min. N sunmanle so'n fi'an swran, ye nanh swran fi ye o sié n soo.\nMan nin n Si é ti kun.\nYe ange'n séé i ke: Nyanmien Wawe'n oh bah o wun, ye Nyanmien Kpli bo liké fi nu'en i sin'n, oh dyranh o sin. I so'n ti, ba'n bo ah wuih b'o ti Nyanmien lie klônglô'n, béh fleeh Nyanmien Wa.\nI so'n ti, anh wo kô klé nvlénvlé'n kwlaa bé liké, man bé katyi n sonnzonfue, ye anh yô bé baptême é Si Nyanmien, nin i Wa'n, nin i Wawe'n bé dunman nun.\n Ke bé yôô Jésus baptême b'o fin nzué'n nun fitéé tye'n, kpekuun nyanmien su lo su ti muaan, o wuun Nyanmien Wawe'n o dyra ba ke aublé sa, o wa treen i su. Kpekuun bé ti swran kun nen nyanmien su lo, o sé ke: Min awlen su ba'n i su ye man fa n wla'n kwlaa guaa.\n Nanh ke liké bo swran di'n nin nzan bo bé non'n ye o klé ke Nyanmien sié béo, sannge i Wawe'n b'o man swran katyi swran kpa, b'o man bé di aladyé, bo bé klun dyo'n ye o klé ke o sié béo. Swran ng'o di Christ i dyunman'n ke nga sa'n, Nyanmien klun dyo i wun, ye swran'm bé bô i dunman.\n Ke béh yôh swran'n kwlaa bé baptême'n, bé yôô Jésus kusu wié. Ke o nin Nyanmien béh idyoh'n, nyanmien su lo'n ti muaan, ye Nyanmien Wawe'n katyi ke aublé sa, o dyree i su. Ye bé ti swran kun nen nyanmien su lo, o sé ke: A ti min awlen su Ba, o su ye man fa n wla'n kwlaa a guaa.\n Tukpatyefue'n sé i ke: Ndya, n le'a swran bo ke nzué'n kô kédyé'n, o fa min yi nzué'n nuon. Ke nzué'n kô kédyé'n bo n waan nh koh'n, swran ufle dun mmua dyra nun. Jésus sé i ke: Dyaô fo o be'n nan nanti.\n M Pierre bo Jésus-Christ sunmaan min'n, nh kleh fluwa nga ble amun bo Nyanmien faa amun bo an sanndili man an ti aôfue Pont, nin Galatie, nin Cappadoce, nin Asie, nin Bithynie men'n nun'n. É Si Nyanmien faa amun, afin o dun mmua bu i akunndan so, nan i Wawe'n ti, an katyi i lie, amun nyin yi Jésus-Christ, ye i mmôdya'n ti amun wun sa'n wiéh. Nyanmien man an nyan yé titi, ye man amun wun dyo amun fouun!\n Nyanmien ye o klé é nin amun wéiin kpa ke é nin Christ ya katyi swran wunmuaan, i bobo ye o siéli é ke é yô i lie mlonmlon, o siéé é nzolie, o man i Wawe'n tran é awlen'n nun, o man é si ke wa tra é asé.\n Nyanmien i ninngé b'o fa man swran mun ke bé yô'n bé ti fanunfanun, sannge i Wawe'n ti kunngba, dyunman'n ti fanunfanun, sannge é Min'n ti kunngba, i dile'n ti fanunfanun, sannge Nyanmien kunngba'n ye man bé yô i kwlaa so nion.\n Ke Nyanmien fle amun bo liké nga an fa amun wla gua su'n ti kun'n, i kunngba'n, wunnen'n ti kun, ye Nyanmien Wawe'n kusu ti kun. É Min'n ti kun, sulafile wafa nga é lafi Christ su'n ti kun, baptême'n ti kun, Nyanmien'n ti kun, o ti swran'n kwlaa bé Si, o sié liké'n kwlaa, bé wun i sa nuan lika'n kwlaa, o tran lika'n kwlaa.\n O fa Nyanmien bo bé wunmen'n i wafa kwlaa ng'o ti'n, o ti i Wa Kpen bo i kpa'n tra liké'n kwlaa ng'o yili bé'n. Afin i ye Nyanmien man o yii ninngé'n kwlaa bo bé ô nyanmien su lo nin asie'n su wa muon, liké nga bé wun bé'n nin nga bé wu'an bé'n, bé nga bé ô bia su ô, bé nga bé sié swran mun ô, mmusu mun ô, kpenngben mun ô. Nyanmien man o yii ninngé'n kwlaa, i bobo ti ye o man o yii béo. Ke béh yih ninngé'n kwlaa'n, wuun o ô le, i ti ye man bé kwlaa bé ô leo.\n Jésus sé i ke: ?Philippe, lalaa bo min nin amun ô wa'n, a nian si'a min? Swran ng'o wun min'n, wuun wa wun é Si'n. ?O yô se ye a sé n ke n klé amun é Si nion? ?A lafi'a su ke min nin é Si'n é ti swran wunmuan? Nde nga n kan klé amun'n, n kpe'a n ti nun ye n kaan. É Si b'o nin min ti kun titi'n, i bobo ye o di i dyunman nion. Ke n sé ke min nin é Si'n é ti kun'n, anh lafi su. Se an lafi'e i so'n su'n, anh lafi su liké nga n yô bé'n bé ti.\n Man nin n Si é ti kun. Juif'm bé faa yebue ékun ke bé fa fiin. Jésus sé bé ke: M man wunnin sa kpakpa bo n yô bé n Si fanngan nun'n. ?Sa so'm bé nun ônin ti ye man amun waan amunh finh n yebue kun mion? Juif'm bé sé i ke: Nanh ke sa kpa bo a yôli'n ti ye é waan éh kunh o, sannge Nyanmien dunman bo a satyi, ye o bo a ti swran bo a yô o wun ke a ti Nyanmien'n, i ti ye é waan éh kunh oo. Jésus sé bé ke: ?Ba kle'e amun mmla'n nun ke Nyanmien sé ke: «An ti ke Nyanmien sa.»? É si ke swran fi kwla nunnu'an Nyanmien nde nga bé kleli'n. Bé klee ke bé nga Nyanmien fe i mmla'n maan bé'n bé ti ke Nyanmien sa. ?Se o ti so'n, m bo Nyanmien fa min sié ke n di i dyunman'n b'o sunmaan min men'n nun'n, ke n sé ke n ti Nyanmien Wa'n, nzu ti ye an sé ke n satyi Nyanmien dunmaan?


Kɛ ɔ sran wu’n—like ng’ɔ fata kɛ a wun i wlɛ’n\nFluwa sifuɛ wie’m be waan be nga be sran w’a wu’n, sa fanunfanun ju be su. Sanngɛ, kɛ sran kun i sran wu’n, wafa nga i wun fa yo i’n, ɔ nin sran uflɛ liɛ’n timan kun. ?I sɔ’n ti, é sé kɛ sran wie’m be liɛ’n, kɛ be sran wu’n ɔ yoman be ya sɔ liɛ? ?Annzɛ kusu ɔ yo be ya, sanngɛ be yimɛn i sɔ liɛ’n i nglo? Ɔ fataman kɛ e bu i sɔ. Afin, ɔ le wafa nga sran kun yi i awlabɔɛ’n i nglo-ɔ. Ɔ ti su kɛ sɛ e sran wu naan e sun’n, i sɔ’n kwla yo e wun sa ye. Sanngɛ, e ngba e finwlɛ’n timan kun. Yɛ wafa nga be tali e’n ti fanunfanun. Sa nga be juli sran kun su’n, ɔ nin sran uflɛ liɛ’n timan kun. Asa ekun’n, wafa nga e sran’n wuli’n, ɔ ti cinnjin wie.\nSA NGA BE KWLA JU WƆ SU’N\nBe nga be sran w’a wu’n, wafa nga be wun kwla yo be’n, wie liɛ’n be simɛn i. Sanngɛ blɛ sunman’n, sa wie’m be ju be su. Yɛ be kwla wun be trawlɛ. Sa sɔ’m be nun wie mun yɛ:\nBe wla bo be wun dan. I sɔ’n ti, be kpan. Be wla lo be sran m’ɔ wuli’n. Yɛ wafa nga be wun fa yo be’n, ɔ kacikaci ndɛndɛ. Be ɲin kpɛnpkɛn sran sɔ’n su. Yɛ be cɛn laliɛ tɛtɛ wie mun. Kɛ sran kun i sran wu’n, i klikli nun’n, ɔ kwla bo i nuan. Ɔ maan, ɔ bumɛn i nanwlɛ. Be flɛ bla kun kɛ Tina. Kɛ i wun’n mɔ be flɛ i kɛ Timo wuli’n, wafa nga i wun fa yoli i’n, ɔ kɛnnin i ndɛ. Ɔ seli kɛ: “I klikli nun’n, ɔ boli min nuan dan ti’n, m’an kwlá sunman. Min wla m’ɔ boli min wun’n ti’n, n lo wunmiɛn-ɔn, ɔ guaman ase. Ɔ yoli min kɛ w’a wuman sakpasakpa sa.”\nBe koko dan, be fa ya bɔbɔ, yɛ be bu be wun fɔ. Be flɛ bian kun kɛ Ivanin. Ɔ seli kɛ: “Kɛ e wa Eriki m’ɔ le afuɛ 24 wuli’n, e nin min yi Yolanda e fali ya. I sɔ’n boli e nuan bɔbɔ. Afin, e si kɛ titi’n e faman ya ndɛndɛ. Asa ekun’n, e buli e wun fɔ. Afin e seli e wun kɛ y’a nianman e wa’n i lika kpa.” Be flɛ bian kun kɛ Alɛandro. Tukpacɛ’n kleli i yi’n i yalɛ lele ɔ wuli. Kɛ ɔ yoli sɔ’n, ɔ buli i wun fɔ wie. Ɔ seli kɛ: “I klikli nun’n, n buli i kɛ n timan sran kpa. I sɔ’n ti yɛ Ɲanmiɛn yacili min lɛ mɔ n wunnin min ɲrun dan sɔ-ɔ. I sin’n, n buli min wun fɔ. Afin n fali sa ng’ɔ juli min su’n n guɛli i Ɲanmiɛn su.” Kɔstasi mɔ ndɛ akpasua klikli’n nun’n, e kɛnnin i ndɛ’n, ɔ seli kɛ: “Blɛ wie nun’n, n fali Sofia i wun ya, afin w’a yaci min w’a wɔ. I sin’n, akunndan sɔ mɔ n buli’n ti’n, n buli min wun fɔ. Afin i kwlaa yoli o, nɛ́n i ɲinfu-ɔ.”\nBe akunndan’n sanngan. Ɔ ju wie’n, akunndan nga sran’n bu’n, ɔ ti sa sukusuku. Wie liɛ’n, ɔ bu i kɛ be kwla ti i sran m’ɔ wuli’n i ngan, annzɛ be kwla wun i. Wie liɛ kusu’n, ɔ kwlá fɛmɛn i ɲin siemɛn i like trele kun su. Yɛ kɛ ɔ ko yo naan i wla w’a kpɛn like wie su’n, ɔ ti kekle mɛn i. Tina seli kɛ: “Wie liɛ’n, e nin sran mun e su ijɔ, sanngɛ min akunndan’n o lika uflɛ. Timo i wie’n i akunndan yɛ n bu i sa trilili-ɔ. Kɛ m’ɔ ju wie’n, n kwlá faman min ɲin n siemɛn i like trele kun su ti’n, min wla bo min wun.”\nKɛ be o sran’m be afiɛn’n, be wunman be wun fɛ. Wie liɛ’n, kɛ sran’m be o sran nga i sran w’a wu’n, i wun lɛ’n, i awlɛn be i klun. I wie yɛle Kɔstasi liɛ’n. Ɔ seli kɛ: “Sɛ n o yasua mun nin be yi’m be afiɛn’n, n wunman min wun fɛ. Sɛ n o yasua nga be leman bla, annzɛ bla nga be leman bian’n be afiɛn kusu’n, n wunman min wun fɛ wie.” Ivanin i yi Yolanda seli kɛ: “Kɛ n wun sran wie mɔ sa ng’ɔ o be su’n timan kekle kɛ e liɛ’n sa’n, mɔ sanngɛ be plan’n, ɔ yo min ya dan. Sran wie’m be liɛ’n, be kan be mma’m be wun ndɛ kpa kle e. I sɔ’n yo min fɛ. Sanngɛ, kɛ n ti i sɔ ndɛ’n, i sɔ’n kle min yalɛ. E nin min wun’n, e si kɛ e su wunman e wa’n kun. Sanngɛ, kɛ ɔ ko yo naan y’a wun sa sɔ’n i trawlɛ naan e wla w’a fi e wun’n, ɔ ti kekle.”\nBe kwla tɔ tukpacɛ. Be nuan nun yoman be fɛ, be lafiman kpa yɛ be yo kokloo. Be flɛ bian kun kɛ Aarɔn. Kɛ i baba wuli’n mɔ afuɛ kun sinnin bɔbɔ’n, wafa nga i wun yoli i’n, ɔ kɛnnin i ndɛ. Ɔ seli kɛ: “N kwlá lafiman kpa. Kɔnguɛ’n, kɛ dɔ kun ko ju’n, kpɛkun m’an kpiti kpli. Kɛ ɔ ko yo sɔ’n, min si i wie’n i akunndan yɛ n bu i sa trilili-ɔ.”\nAlɛandro i wunnɛn yoli i ya. Ɔ seli kɛ: “N ɔli dɔɔtrɔ kpɛ sunman. Sanngɛ be seli min kɛ n leman tukpacɛ. I sɔ’n ti’n, n seli min wun kɛ min wla m’ɔ bo min wun’n, i ti yɛ n wunman min wun fɛ-ɔ.” Kɛ ɔ́ kɔ́ i ɲrun’n, w’a yomɛn i sɔ kun. Sanngɛ, dɔɔtrɔ mɔ Alɛandro ɔli’n, ɔ ti ajalɛ kpa. Afin, kɛ sran kun i sran wu mɔ i wla bo i wun’n, ɔ kwla tɔ tukpacɛ. Wie liɛ’n, sɛ tukpacɛ wie o i kplo nun’n, awlabɔɛ’n kwla yo maan tukpacɛ sɔ’n tin i su dan.\nNinnge cinnjin wie’m be yolɛ bɔbɔ’n ti kekle. Ivanin seli kɛ: “Kɛ Eriki wuli’n, ɔ fata kɛ e bo su kle e osufuɛ mun, nin e janvuɛ mun, nin sran wie mun ekun. I wie yɛle, sran ng’ɔ di junman i sa nun’n, ɔ nin sran ng’ɔ lue i sua’n. Asa ekun’n, fluwa tɛkɛtɛkɛ wie’m be o lɛ m’ɔ fata kɛ e yo be-ɔ. Yɛ ɔ fata kɛ e yiayia Eriki i bo ninnge’m be su. I kwlaa sɔ’n fa blɛ. Kusu nn e wunman e wun fɛ, e wla w’a bo e wun, yɛ y’a fɛ.”\nSran wie’m be liɛ’n, kɛ ɔ́ kɔ́ i ɲrun’n, yɛ ɔ ti kekle-ɔ. Yɛle kɛ, ɔ fata kɛ be nian ninnge nga be sran’n le be’n be lika. I wie yɛle Tina liɛ’n. Ɔ seli kɛ: “Like kwlaa ng’ɔ fata kɛ e yo i banki lɔ’n, Timo yɛ ɔ yo-ɔ. Asa ekun’n, ɔ nian e ninnge wie’m be su. Siɛn’n, min yɛ ɔ fata kɛ n yo i kwlaa sɔ’n niɔn. Kusu nn junman ng’ɔ o min su laa’n, ɔ timan aɔwi. ?Ń kwlá yó i kwlaa sɔ’n?”\nSa nga e boli be su lɛ’n, be kle kɛ, kɛ sran kun i sran wu’n, ɔ timan pɔpɔ mɛnmɛn i. Nanwlɛ, kɛ sran kun i sran kpa wie saci’n, i wla kwla bo i wun dan. Sɛ sran’n wun i sɔ liɛ’n i wlɛ laa’n, i sɔ’n kwla ukɛ i. Sanngɛ, maan ɔ tran e klun kɛ nán be kwlaa nga be sran wu’n, yɛ sa nga e boboli be su lɛ’n be ngba ju be su-ɔ. Sɛ sran kun i sran kpa wie wu naan ɔ wun i wlɛ kɛ sɛ i wla bo i wun’n ɔ ti su’n, i sɔ’n kwla fɔnvɔ i kan.\n?N KWLA DI AKLUNJUƐ EKUN?\nLike ng’ɔ fata kɛ a wun i wlɛ’n: Kɛ sran kun i sran kpa wie wu’n, i wla bomɛn i wun sa trilili. Kɛ ɔ́ cɛ́ kɔ́’n, i wla fi i wun kan. Nán kɛ i wla fi i sran m’ɔ wuli’n, i su mlɔnmlɔn-ɔn. Sanngɛ, i awlabɔɛ’n kan ase blɛblɛblɛ. Kɛ cɛn wie mun, annzɛ sa wie’m be ju’n, i wla kwla kpɛn i sran’n su. Kɛ ɔ ko yo sɔ’n, i wla kwla bo i wun. Sanngɛ blɛ sɔ nun’n, sran sunman be ɲan wunmiɛn be di junman nga be di i titi’n. I li, sɛ sran’n i janvuɛ mun, nin i osufuɛ’m be suɛn i bo’n, naan i bɔbɔ fa ajalɛ wie mun’n, yɛ i sɔ liɛ’n yo i ye kpa-ɔ.\n?Ɔ wla bó ɔ wun lele afuɛ nɲɛ? Sran wie’m be liɛ’n, be wla bo be wun anglo kɔe nɲɔn kun. Sanngɛ, sran sunman be liɛ’n, ɔ di afuɛ kun, annzɛ afuɛ nɲɔn ka naan be wla w’a fi be wun kan. Yɛ sran wie mun ekun be liɛ’n, be wla bo be wun cɛ kpa. * Alɛandro seli kɛ: “Min liɛ’n, min wla boli min wun lele afuɛ kɔe nsan.”\nTra ɔ awlɛn. Kɛ lika kun cɛn’n, like nga a kwla yo’n, yo. Yɛ nán bu i kɛ ɔ wla’n bó ɔ wun sa trilili. ?I lɛ nun’n, ninnge wie’m be o lɛ mɔ a kwla yo be dɔ nga su naan ɔ wla w’a gua ase ndɛndɛ-ɔ?\nSɛ ɔ sran kpa wie wu naan ɔ wla bo ɔ wun’n, ɔ ti su.\n^ ndɛ kpɔlɛ 17 Sran wie’m be liɛ’n, kɛ be sran wu’n, be wla bo be wun lele ɔ kaci be wun tukpacɛ. Ɔ fata kɛ i sɔfuɛ’m be wɔ dɔɔtrɔ naan be yo be ayre.\nKɛ sran wie’m be sran wuli’n, be fali ajalɛ wie mun naan be wla w’a gua ase.


Like suanlɛ 2\nAbraamu nin Sara\nKɛ sran’m be ti dunman Zoova i Lalofuɛ’n, be nun kpanngban be bu i kɛ Ɲanmiɛn sulɛ wafa uflɛuflɛ kun ɔn. Sanngɛ dunman sɔ’n finman andɛ. I afuɛ 2.700 tra su yɛ, Ɲanmiɛn Kpli flɛli i sufuɛ mun kɛ i “lalofuɛ.” (Ezai 43:10-12) Ka naan afuɛ nga be flɛ i 1931 w’a ju’n, be flɛ be Biblu’n nun like suanfuɛ. ?Yɛ ngue ti yɛ be wa fali dunman Zoova i Lalofuɛ’n niɔn?\nDunman ng’ɔ o be su’n kle kɛ be su Ɲanmiɛn Zoova. Ɲanmiɛn i dunman Zoova’n, ɔ wo laa fluwa nga be niannin nun be kacili Biblu’n, be nun kpɛ akpiakpi tra su. Sanngɛ be nunnunnin dunman sɔ’n Biblu’n kpanngban nun. Kpɛkun be fɛli i tɔnndɔnlɛ dunman kɛ Min annzɛ Ɲanmiɛn’n be sieli i osu. Kusu nn Ɲanmiɛn kan kleli Moizi kɛ i dunman’n yɛle Zoova. Yɛ ɔ seli kɛ: “Min dunman ng’ɔ o lɛ titi’n yɛ ɔ o lɛ-ɔ.” (Ezipt Lɔ Tulɛ 3:15) I dunman’n ti’n e wun i kɛ i bɔbɔ Ɲanmiɛn’n ɔ nin amuɛn’m be timan kun. Nanwlɛ, Ɲanmiɛn bɔbɔ i dunman sa’n, m’ɔ o i Lalofuɛ’m be su’n, ɔ yo be fɛ kekleke!\nDunman sɔ’n kle kɛ be ti Ɲanmiɛn i lalofuɛ. Laa sran kpanngban kpa be kannin Zoova i su mɔ be lafi’n, i ndɛ. Sran sɔ’m be yoli Ɲanmiɛn i lalofuɛ. Abɛli yɛ ɔ ti be nun klikli’n niɔn. Yɛ kɛ i osu cuɛnnin nun kpa’n, like kunngba’n yɛ ‘lalofuɛ kpanngban kpa,’ be wa yoli ɔ. Be nun wie mun yɛle Nowe, Abraamu, Sara, Moizi, Davidi ɔ nin sran wie mun ekun. (Ebre Mun 11:4—12:1, Anuãsɛ Fuflɛ) Kɛ be tɔn sran kpa kun mɔ w’a yoman sa’n i suɛn’n, sran nga m’ɔ si ndɛ’n nun’n, ɔ́ kó jrán nun dí nanwlɛ, afin i yɛ ɔ ti lalofuɛ’n niɔn. ?Nɛ́n i ɔ? I kunngba’n, Zoova i Lalofuɛ’m b’a fua kɛ bé kán Ɲanmiɛn i su nanwlɛ ndɛ’n bé klé sran mun.\nDunman sɔ’n m’ɔ o be su’n kle kɛ be sɔnnzɔn Zezi. Biblu’n nun’n, be kan kɛ Zezi yɛ ɔ ti ‘lalofuɛ seiin ɔ nin nanwlɛ’n’ niɔn. (Sa Nglo Yilɛ 3:14, Anuãsɛ Fuflɛ) Zezi bɔbɔ seli kɛ ‘ɔ yoli maan be sili [Ɲanmiɛn].’ Kpɛkun ɔ kan guali su kɛ ‘ɔ́ kán [Ɲanmiɛn i su] ndɛ ng’ɔ ti nanwlɛ’n klé sran mun.’ (Zan 17:6; 18:37) I sɔ’n ti’n, ɔ fata kɛ Zoova i dunman’n tran be nga be ti Klist i sɔnnzɔnfuɛ sakpasakpa’n be su, naan be bo dunman sɔ’n be kle sran mun. I sɔ’n yɛ Zoova i Lalofuɛ’m be mian be ɲin be yo ɔ.\n?Ngue ti yɛ Biblu’n nun like suanfuɛ’m be fali dunman Zoova i Lalofuɛ sieli be su ɔ?\n?Andɛ sa yɛ Zoova le i lalofuɛ mun asiɛ’n su wa ɔ? Yiyi nun.\n?Wan yɛ ɔ ti Zoova i Lalofuɛ dan’n niɔn?\nAɲia yowlɛ lɔ’n, fa ɔ wun mantan Zoova i Lalofuɛ mun, naan se be nun wie mun kɛ be kan like nga ti yɛ be kacili Zoova i Lalofuɛ’n, i ndɛ be kle wɔ.\nƝanmiɛn i dunman’n i fa flɛlɛ’n ɔ nin i bo’n Biblu sunman nun’n be yili Ɲanmiɛn i dunman kpakpa’n. ?Ngue ti ɔ? ?Ɲanmiɛn i dunman’n i fa flɛlɛ’n ti cinnjin?


Biblu’n nun ndɛ: Piɛli ɔli Kɔrnɛyi i awlo lɔ - Zoova i lalofuɛ’m be ɛntɛnɛti adrɛsi nga sran ngba si i’n\nAMUN nian, akoto Piɛli yɛ ɔ jin yɛ, yɛ i janvuɛ mun yɛle nga be jin i sin lɛ’n. ?Sanngɛ ngue ti yɛ bian nga w’a koto Piɛli bo ɔ? ?I sɔ’n nin i fata? ?Amun si sran sɔ’n?\nBe flɛ bian sɔ’n kɛ Kɔrnɛyi. Ɔ ti Rɔmu sonja’m be su kpɛn’n kun. Ɔ siman Piɛli, sanngɛ be seli i kɛ ɔ ko yiɛ i naan ɔ bla i awlo lɔ. Amun maan e wun wafa nga ɔ yoli’n.\nZezi i sɔnnzɔnfuɛ klikli’m be ti Zuifu, sanngɛ Kɔrnɛyi liɛ’n, ɔ timan Zuifu. Sanngɛ ɔ klo Ɲanmiɛn, ɔ srɛ i, yɛ ɔ yo sran’m be ye. Cɛn kun’n, nnɔsua wia nun anzi kun yili i wun nglo kleli i yɛ ɔ seli kɛ: ‘Ɲanmiɛn i wla o ɔ su, yɛ srɛlɛ mɔ a srɛ Ɲanmiɛn’n ɔ ti. Ɔ maan, sunman sran Zope lɔ maan be ko yia Piɛli naan ɔ bla. Ɔ sike Simɔn mɔ i awlo’n o jenvie nuan lɛ’n.’\nBe ja nun lɛ’n,Kɔrnɛyi sunmannin sran naan be ko kunndɛ Piɛli. Kɛ aliɛ cɛnnin mɔ be nga be sunmannin be’n, bé mántan klɔ’n i nuan lɔ’n, nn Piɛli o Simɔn i sua’n i ti gbagblagba’n su. Lɛ’n, Ɲanmiɛn yoli maan Piɛli wunnin like kun kɛ tannin dan kun m’ɔ fin ɲanmiɛn su lɔ su ba’n sa. Nnɛn wafawafa kwlaa o tannin sɔ nun. Ɲanmiɛn mmla nun’n ɔ fataman kɛ be di nnɛn sɔ mun, sanngɛ nɛn kun seli kɛ: ‘Piɛli jao, kun be di.’\nYɛ Piɛli seli kɛ: ‘Cɛcɛ! Like kain nin like fiɛn kɛ nga sa’n, n nin a faman wie n nin a wlaman min nuan nun le.’ Sanngɛ nɛn’n seli Piɛli kɛ: ‘Like nga Ɲanmiɛn bu i kɛ ɔ ti kpa siɛn’n, nán bu i kɛ ɔ ti kain.’ I sɔ’n yoli lele kpɛ nsan. Kɛ Piɛli wunman aolia nun like sɔ’n m’ɔ wunnin be’n be wlɛ’n, m’ɔ́ bú be su angunndan’n, kpɛkun sran mɔ Kɔrnɛyi sunmannin be’n be usɛli i osu awlo’n i ɲrun lɛ.\nPiɛli jrali yɛ ɔ seli kɛ: ‘Sran nga amun kunndɛ i’n yɛle min. ?Ngue sa su yɛ amun bali ɔ?’ Kɛ be yiyili nun be seli kɛ anzi kun fiteli Kɔrnɛyi i ɲrun naan ɔ seli kɛ be wa flɛ Piɛli’n, yɛ Piɛli kplinnin su kɛ ɔ nin be kɔ ɔ. Kɛ i aliɛ cɛnnin’n yɛ Piɛli nin i janvuɛ’m be ɔli Sezare, Kɔrnɛyi i wun lɔ ɔ.\nKɔrnɛyi yiɛli i awlobofuɛ mun, ɔ nin i osufuɛ mun, ɔ nin i janvuɛ mun. Kɛ Piɛli juli lɛ’n, Kɔrnɛyi ko kpɛli i atin. Ɔ kotoli Piɛli i bo kɛ nga amun fa wun i desɛn’n su wa’n sa. Sanngɛ Piɛli seli kɛ: ‘Jao, sran yɛle min.’ Ɔ ti nanwlɛ, afin Biblu’n se kɛ nán maan e koto klɔ sran bo. Zoova kunngba cɛ yɛ ɔ fata kɛ e koto i bo e mɛnmɛn i ɔ.\nSiɛn’n, Piɛli boli jasin fɛ’n kleli be kwlaa nga be yiali lɛ’n. Piɛli seli kɛ: ‘Nanwlɛ, m’an wun i wlɛ kɛ Ɲanmiɛn liɛ’n, ɔ kpaman sran nun.’ Piɛli i nuan nin a tɔman, yɛ Ɲanmiɛn wawɛ’n wluli be kwlaa mɔ be tie i ndɛ’n be nun ɔn. Yɛ be kwlaa be kannin aniɛn wafawafa wie mun. Kɛ Zuifu’m mɔ be lafi Zezi su mɔ be nin Piɛli bali’n be wunnin kɛ Ɲanmiɛn fɛ i wawɛ’n mannin be mɔ be timan Zuifu’m be wie’n, ɔ boli be kwlaa be nuan. Afin be bu i kɛ Zuifu’m be ngunmin yɛ Ɲanmiɛn fɛ i wawɛ’n man be ɔ. I sɔ’n kleli be kɛ Ɲanmiɛn kpaman sran nun. I liɛ’n, ɔ buman nvle kun nunfuɛ kpa annzɛ cinnjin traman nvle uflɛ nunfuɛ. ?I sɔ’n timan like kpa kun m’ɔ fata kɛ ɔ ka e kwlakwla e ti nun ɔn?\nSa Nga Be Yoli’n 10:1-48; 11:1-18; Sa Nglo Yilɛ 19:10.\n?Wan yɛle bian nga w’a koto desɛn’n su lɛ’n?\n?Ngue ndɛ yɛ anzi kun kan kleli Kɔrnɛyi ɔ?\n?Zope lɔ’n, kɛ Piɛli o Simɔn i sua’n i ti gbagblagba’n su lɔ’n, ngue like yɛ Ɲanmiɛn maan ɔ wunnin i ɔ?\n?Ngue ti yɛ Piɛli seli Kɔrnɛyi kɛ nán maan ɔ koto i bo ɔ mɛnmɛn i ɔ?\n?Ngue ti yɛ sa sɔ’n boli Zuifu nga be lafi Zezi su mɔ be ko sunmannin Piɛli’n be nuan ɔn?\n?Afɔtuɛ cinnjin benin yɛ Piɛli i Kɔrnɛyi awlo lɔ kɔlɛ’n ɔ man e ɔ?\nKanngan Sa Nga Be Yoli’n 10:1-48 nun.\n?Ngue yɛ Piɛli i ndɛ nga ɔ o Sa Nga Be Yoli’n 10:42 nun’n, ɔ kle e jasin fɛ’n bolɛ junman’n i su ɔ? (Mat. 28:19; Mar. 13:10; Yol. 1:8)\nKanngan Sa Nga Be Yoli’n 11:1-18 nun.\n?Kɛ Piɛli wunnin weiin kɛ Zoova yo be nga be timan Zuifu’n be ye’n, ngue yɛ ɔ yoli ɔ? ?Yɛ wafa sɛ yɛ e kwla fa i ajalɛ sɔ’n su ɔ? (Yol. 11:17, 18; 2 Kor. 10:5; Efɛ. 5:17)


Afin an yôô amun klun sa tyeli ke bé nga bé ti'a Christfue'n bé yô'n sa. An bô wlaka, amun nyin blô ninngé'm bé su, an non nzan bô, an yô sa finfin mun, an yia non nzan lélélé, an so amuen.\n É kwla sa'n kwlaa yô, sannge liké ngba yô'a é wun sa yé, é kwla sa'n kwlaa yô, sannge nenh i ngba ye man swran yô swraan. Nanh man swran fi bu i bobo wun akunndan, sannge mon o bui i wiéngu akunndan.\n Kannze swran fi sié'a min'n, sannge ke n kô yô nan man nyan swran kpanngban'n ti, man katyi min wun kanga. Ke n kô yô nan man nyan Juif mun'n, se n dyu bé sa. Kannze m bobo n di'a Moïse mmla'n su'n, ke n kô yô nan man nyan bé bo bé di su'n, se n dyu bé nun'n, n yô min wun ke bé sa. Ke n kô yô nan man nyan bé bo bé di'a Moïse mmla'n su'n, se n du bé sa. Kannze n yô so'n nanh ke n di'a Nyanmien mmla'n su mlonmlon tio, n di Christ lie'n su. Ke n kô yô nan man nan bé nga bé nga bé nan wu'an Nyanmien nde'n i wle kpa'n, n yô min wun ke bé sa. Swran wafa'n kwlaa bo n tô bé'n, ke n kô yô nan man dé bé'n, n yô nin yô i kwlaa so'n dyasin fe'n ti, nan liké kwlaa nga bé nyen dyasin fe'n ti'n, n lie a tran nun wié. N yô i kwlaa so'n dyasin fe'n ti, nan liké kwlaa nga bé nyen dyasin fe'n ti'n, n lie a tran nun wié.\n Se liké nga a si ke sa a dio a sanngan o niaan i akunndan, nan a di'n, wuun wa yô'e ke swran ng'o klô swran'n o yô'n sa. Nanh man liké nga a di'n satyi swran nga ti ye Christ wuli'n. Liké nga amun nyrun o ti kpa'n, nanh man amun dunman satyi su. Nanh ke liké bo swran di'n nin nzan bo bé non'n ye o klé ke Nyanmien sié béo, sannge i Wawe'n b'o man swran katyi swran kpa, b'o man bé di aladyé, bo bé klun dyo'n ye o klé ke o sié béo. Swran ng'o di Christ i dyunman'n ke nga sa'n, Nyanmien klun dyo i wun, ye swran'm bé bô i dunman. I so'n ti, man é yô sa ng'o dyo é wiéngu klun b'o man é kwlaa éh yôh kpa'n. Nanh man é satyi liké nga Nyanmien yôli'n liké bo é di'n ti. Nanwle, liké kwlaa nga bé di'n ti kpa, sannge se swran kun di liké nan o satyi i niaan'n, wuun wa yô'a sa kpa. Liké nga se an yôo o ti kpa'n ye: Nanh an yô liké fi bo se amun yôo o satyi amun niaan, nnen dile ô, nzan nonle ô.\n Ke bé du vin'n wiéli'n, Jésus nin'n sé i ke: Bé du vin'n wa wié. Jésus sé i ke: ?Mmô, nzu ti ye a kan klé mion? O nian dyu'a n liké yôle ka. Ye i nin séé alie isafue'm bé ke: Liké kwlaa ng'o sé amun ke an yô'n, anh yô. Yebue se nsien ô le bo kun kwla dyu litre ablaotyue annze ya-ablaon, Juif'm bé fa wunnzin, afin o ti bé nzuen. Jésus sé alie isafue'm bé ke: Anh gua se nga'm bé nun nzué man bé yi, ye bé gua bé nun lélé bé yilio. Ye o sé bé ékun ke: Anh sa wié fa kô man swran ng'o nian alie'n su'n, ye bé sa fa kô meen io. Ke alie i sunianfue'n wo nzué b'o katyii du vin'n su'n, o si'a kan o fin'n, sannge alie isafue'm bo bé ye bé sali'n, bé si kan o fin'n. Alie i sunianfue'n flee atonvle fafue'n, o sé i ke: Nian, swran kwlaa bé dun mmua fa du vin kpafue'n su swran mun. Ke ba non bo bé ku a yi'n ye bé fa ng'o yô'a fe kpa'n su béo. Sannge o lie'n, a fa du vin kpafue'n a sié lélé ye wa fa dyu ye'n. Sa so'n yôô Cana Galilée men'n nun. Ye o ti atre bo Jésus yii bé'n bé nun kliklio. O yili i wun nglô, nan i sonnzonfue'm ba lafi i su.


Kɛ Zezi i wie cɛn’n mántan koko’n, ɔ seli kɛ: “Bé wá kán Nyanmiɛn sielɛ’n i jasin fɛ nga mɛn wunmuan’n nun naan sran’n kwlaa be ti Nyanmiɛn ndɛ’n. I sin yɛ mɛn i awieliɛ’n ɔ́ jú-ɔ.” (Matie 24:14) ?Sanngɛ wafa sɛ yɛ bé bó jasin fɛ sɔ’n mɛn wunmuan’n nun ɔn? Zezi kleli be ajalɛ.—Lik 8:1.\nBe mian be ɲin be to sran mun be awlo lɔ. Zezi kleli i sɔnnzɔnfuɛ mun wafa nga be kwla bo jasin fɛ’n awloawlo’m be nun’n. (Matie 10:11-13; Sa Nga Be Yoli’n 5:42; 20:20) Asa ekun’n, ɔ mannin be jasin fɛ’n bowlɛ lika trele kun. (Matie 10:5, 6; 2 Korɛntfuɛ Mun 10:13) Andɛ kusu’n, Zoova i Lalofuɛ’m be siesieli be jasin fɛ’n bolɛ junman’n kpa. Ɔ maan ɔ le asɔnun kun nin i jasin fɛ’n bowlɛ liɛ. I sɔ’n yo maan be yia Zezi i ndɛ yɛ’n i nuan. I waan be “kan kle sran’m be kɛ i bɔbɔ yɛ Nyanmiɛn sieli i kɛ ɔ di be nga be nyin o su’n nin be nga be wuli’m be ndɛ nin-ɔn.”—Sa Nga Be Yoli’n 10:42.\nBe mian be ɲin be to sran mun be awlo lɔ. Nzra nun lika kɛ jenvie’n nin nzue gbo’n be nuan sa’n, Zezi boli jasin fɛ’n. (Mark 4:1; Zan 4:5-15) Zoova i Lalofuɛ’m be kusu’n, lika kwlaa nga be kwla to sran mun’n, be kan Biblu’n nun ndɛ’n kle be. Ɔ kwla yo akpɔ’m be nuan, annzɛ aata diwlɛ’m be nun, annzɛ kusu loto jranwlɛ’m be nun ɔ nin telefɔnu nun. Asa ekun’n, sɛ be ɲɛn i wun atin’n, be bo jasin fɛ’n be kle be mantanfuɛ mun, ɔ nin be nga be nin be di junman’n, ɔ nin be wiengu suklu ba mun, yɛ be osufuɛ mun. Kɛ mɔ be tu be klun be yo sɔ’n asiɛ wunmuan’n su’n ti’n, sran kpanngban’m be tie sran’n i ‘ti delɛ jasin fɛ’n mɔ be kɛn i cɛn kwlaa’n.’—Jue Mun 96:2.


Biblu’n nun ndɛ: Babilɔni lɔ tulɛ - Zoova i lalofuɛ’m be ɛntɛnɛti adrɛsi nga sran ngba si i’n\nMEDIFUƐ nin Pɛrsifuɛ mun be fali Babilɔni nvle’n, i afuɛ ko ju nɲɔn yɛ. Siɛn’n, amun nian! Izraɛlifuɛ mun yɛ be su jaso Babilɔni nvle’n nun yɛ. ?Sanngɛ wafa sɛ yɛ ɔ yoli mɔ be ɲannin be ti ɔ? ?Yɛ wan yɛ ɔ mannin be atin ɔn?\nSirisi m’ɔ ti Pɛrsifuɛ’m be famiɛn’n, yɛ ɔ seli be kɛ be wɔ ɔ. Afin, lele naan b’a wu Sirisi’n, Zoova maan i nuan ijɔfuɛ Ezai kannin Sirisi i wun ndɛ nga: ‘Min klun sa kwlaa nga min wan ɔ yo’n, ɔ́ yó. Klɔ’n i wun talɛ’m be anuan’m bé ká tíkewa naan a fa klɔ’n.’ Sirisi yɛ ɔ dun mmua Babilɔni klɔ i falɛ’n i ɲrun ɔn. Afin, kɛ Medifuɛ mun nin Pɛrsifuɛ’m bé kó fá Babilɔni klɔ’n, Sirisi yɛ ɔ ti be su kpɛn’n niɔn. Kɛ Medifuɛ nin Pɛrsifuɛ’m bé wlú klɔ’n nun kɔnguɛ’n, nn klɔ’n i anuan’m be ti tikewa.\nSanngɛ, Zoova maan i nuan ijɔfuɛ Ezai seli kɛ Sirisi ɔ́ wá mán mmla kɛ be kplan Zerizalɛmu nin Ɲanmiɛn sua’n i ekun. ?Sirisi mannin i sɔ mmla’n? Ɛɛn ɔ yoli sɔ. I sɔ’n ti yɛ Sirisi seli Izraɛlifuɛ mun kɛ: ‘Amun, amun wɔ siɛn’n, be ko kplan amun Ɲanmiɛn Zoova i sua’n Zerizalɛm lɔ.’ I sɔ’n ti yɛ e wun kɛ Izraɛlifuɛ nga’m be su kɔ’n niɔn.\nSanngɛ, nán Izraɛlifuɛ’m be kwlaa yɛ be sali be sin Zerizalɛmu ɔ. Afin, atin’n wuali kpa, ɔ ti kilo ya mɔcuɛ (800), kusu be sunman lika be ti sran kpɛnngbɛn, annzɛ tukpacifuɛ mɔ be kwlá nantiman kɔman mmua’n. Sa wie’m be kusu ti’n, be wie’m b’a kwlá saman be sin. Sanngɛ, be nga b’a kwlá saman be sin’n, Sirisi seli be kɛ: ‘Amun man be nga bé sá be sin bé kó kplán Zerizalɛmu nin Ɲanmiɛn i sua’n be uflɛ’n, be jɛtɛ ufue nin sika ɔkwlɛ ɔ nin ninnge uflɛ ekun.’\nƆ maan be mannin Izraɛlifuɛ nga b’a fa Zerizalɛmu atin’n lɛ’n, be ninnge kpanngban kpa. Kpɛkun, talie ɔ nin klowa nga be o Ɲanmiɛn i sua’n nun Zerizalɛmu lɔ’n, mɔ kɛ Nɛbikadnɛzali ko sacili klɔ’n ɔ fali be’n, ɔ fɛ i kwlaa’n mannin be. I sɔ’n ti’n, kɛ Izraɛlifuɛ’m bé kɔ́’n, be sa nun ninnge’n sɔnnin kpa.\nKwlaa naan b’a ju Zerizalɛmu kɛ nga be fa kannin sa’n, be dili anglo ko ju nnan atin’n nun. Kɛ be sacili Izraɛlifuɛ’m be nvle’n mɔ be fali be ɔli lomuɛn’n mɔ klɔ’n kali srolo’n, i afuɛ ableso (70) su yɛ. Sɛ bɔɔ siɛn’n Izraɛlifuɛ’m b’a sa be sin be bɔbɔ be klɔ’n su’n, sanngɛ e ɲrun lɔ’n é wá wún i kɛ junman nga ɔ o be su’n, ɔ timan kaan.\n?Kɛ nga e fa e wun i desɛn’n su lɛ’n, ngue yɛ Izraɛlifuɛ’m be su yo ɔ?\n?Wafa sɛ yɛ Sirisi yoli Zoova i nuan ijɔfuɛ Ezai i ndɛ’n i nuan su sa sɛsɛsɛ ɔ?\n?Izraɛlifuɛ nga b’a kwlá saman be sin Zerizalɛmu lɔ’n, ngue ndɛ yɛ Sirisi kan kleli be ɔ?\n?Ngue like yɛ Sirisi fa mannin Izraɛlifuɛ mun kɛ be fa sa be sin Zerizalɛmu ɔ?\n?Kɛ Izraɛlifuɛ’m bé fá sá be sin Zerizalɛmu lɔ’n, be dili cɛn nɲɛ atin nun?\n?Kɛ Izraɛlifuɛ’m be ɔli lomuɛn’n, klɔ’n kali srolo lele afuɛ nɲɛ?\nKanngan Ezai 44:28 nin Ezai 45:1-4 nun.\n?Wafa sɛ yɛ Zoova yili i nglo kɛ ndɛ nga ɔ kɛnnin i Sirisi i lika’n, ɔ kpɛnnin su ɔ? (Eza. 55:10, 11; Rɔm. 4:17)\n?Kɛ be se kɛ Zoova kwla yi be ɲrun lɔ sa’m be nglo’n, wafa sɛ yɛ i nuan ijɔfuɛ Ezai i ndɛ nga ɔ kɛnnin i Sirisi i lika’n, ɔ kle sɔ ɔ? (Eza. 42:9; 45:21; 46:10, 11; 2 Piɛ. 1:20)\nKanngan Ɛsdras 1:1-11 nun.\n?Sɛ e fa be nga b’a kwlá saman be sin Zerizalɛmu lɔ’n be ajalɛ’n, wafa sɛ yɛ andɛ e kwla ‘uka’ be nga be kwla di titi atin bofuɛ junman’n niɔn? (Ɛsd. 1:4, 6; Rɔm. 12:13; Kol. 4:12)


Sa nglô yile 18:23\nbé su wu'an ke kannin kpadya lo kun. Bé su ti'a bian nin bla bo bé su dya bé wun'n bé nen lo kun. Afin i su aata difue mun ye bé ti asie'n su aata difue dandan nion. I su baéfue'm bé lakalaka nvlénvlé'n kwlaa.\nSa nglô yile 9:21\nBa yatyi'a swran kunle'n, nin baé dile'n, nin bla nin bian kunndele'n, nin awié'n.\nSa nglô yile 22:15\nBé nga bé ti ke aluwa sa'n, bé nin baéfue, nin bian nin bla kunndefue, nin swran kunfue, nin amuen sofue, nin bé kwlaa nga bé bua atô, bé yô gblegble sa mun'n, bé lika lie'n yele klo'n sin lo.\namuen sole, baé dile, swran kpole, nin utré. Bé nyin tyi bé wiéngu, bé fa ya, bé bô ti'a kun, bé bubu bé wun nun,\nSa nga bé yôli'n 8:9-24\n Bian kun ô klo so'n su, bé flee Simon, o yi atre o bô Samariefue'm bé nuan, o yô i wun swran dan. Swran'n kwlaa bé tié i nde'n kpa, bé ngbléwangbléwa ô, bé nga bé le'a nyrun ô, bé sé ke: Nyanmien Kpli'n ye o tiin io. Bé fa bé wun menten, yele ke atre b'o soo bé yile su lalaa'n, o te bô bé nuan. Sannge ke Philippe kan Nyanmien siéle'n nin Jésus-Christ i nde'n kléé bé'n, bé lafii i su, nan yasua nin mmla'm ba yô baptême. Simon bobo lafii i su wié. Ke o yôô baptême'n, o kpotyi'a Philippe kun. Ke o wuun atre b'o yi'n nin sa kéklééklé b'o yô bé'n, o bô i nuan. Ke bé bo Jésus sunmaan bé'n bo bé ô Jérusalem lo'n, bé tii ke Samariefue'm ba fa Nyanmien nde'n su'n, bé sunmaan Pierre nin Jean bé wun lo. Ke bé dyuu lo'n, bé séé Nyanmien ke o fe i Wawe'n man bé. Afin o nian to'a bé nun wié fi su ka, baptême bo bé yôé é Min Jésus dunman nun'n i kunngba tye ye ba yô béo. O man Pierre nin Jean bé fa bé sa fuaa bé su, nan Nyanmien a fe i Wawe'n wa man bé. Ke Simon wuun ke bé bo Jésus sunmaan bé'n bé fa bé sa fua bé su nan wa fe i Wawe'n waa man bé'n, o maan bé sika, o sé ke: Anh tin min wié, man swran nga n fa n sa fue i su'n Nyanmien Wawe'n to i su wié. Ye Pierre sé i ke: Man a nin o sika'n bé o nyrennen lika'n nun lo, yele ke a bui ke a kwla fa sika tô Nyanmien liké b'o fa tye'n. Nde nga, o lie nu'an nun, ye a su nya'an liké fi nun, afin wo akunndan'n ti'a kpa Nyanmien nyrun. O man katyi wo akunndan so'n ye kpata é Min Nyanmien'n o klun akunndan te so'n ti, wiénuon oh yatyih, afin n wun ke klunwi'n nin sa tete'n wa kun o. Ye Simon sé bé ke: Amun bobo anh kpata é Min Nyanmien'n man min, nanh man sa nga an ken i nde'n i wié fi to n su.\nSa nga bé yôli'n 19:18-19\n Bé nga bé faa Nyanmien nde'n su'n, bé kpanngban bé wa di sa nga bé yôli'n i nanwle nzra'n nun. Swran tinwafue bo bé yô abônuan sa mun'n bé nun kpanngban bé fa bé fluwa mun bali, bé yraa bé swran'n kwlaa bé nyrun le, bé bu i sika'n niannin, o dyu dyete ufué akpiakpi-ablénun.\nSa nga bé yôli'n 8:9\nBian kun ô klo so'n su, bé flee Simon, o yi atre o bô Samariefue'm bé nuan, o yô i wun swran dan.\n É si klo swran i nzuen'n kpa, yele bla nin bian kunndele, sa tete yôle, wlaka bôle, amuen sole, baé dile, swran kpole, nin utré. Bé nyin tyi bé wiéngu, bé fa ya, bé bô ti'a kun, bé bubu bé wun nun, bé le kônvi, bé non nzan bô, bé yô sa finfin mun, ye bé yô i sin sa wié mun ékun. Nh kanh nde kunngba nga n kan kléé amun laa'n klé amun ékun, bé nga bé yô i so sa'n, bé su yô'a men nga Nyanmien sieé'n i nunfue mlonmlon.


Ke oh fleh o bo a ti kanga'n, nenh i so'n yô o ya, sannge se a kwla yô man a katyi diéwa'n, yô.\n Amuan nyan amun ti, i so'n ti, anh yô sa ng'o ti kpa'n. Nanh amun ti nyanle so'n katyi sa te, sannge man bé wun ke an ti Nyanmien i swran. Anh bu swran'n kwlaa bé swran, anh klô amun niaan Christfue mun, man amun nyin yi Nyanmien, anh bu famien'n i swran. Kanga mun, man amun nyin yi amun min mun kpa, anh bu bé swran. Nanh bé nga bé ti kpa bo bé ti wetee'n bé ngunmin ye an yô bé soo, sannge man amun nyin yi bé nga bé ti wle'n.\nnin bla nin bian kunndefue, nin yasua nga bé kunnde bé wiéngu yasua'n, nin bé nga bé tra swran suen'n, nin bé nga bé yô sa kwlaa nga b'o nin sa nga bé klé bé ke bé yô'n o ti'a kun'n.\nBé kwlaa nga bé ti kanga'n, man bé bu bé min'm bé swran kpa, nan swran fi a satyi'a Nyanmien dunman, ye liké nga é klé amun'n ba bu'e i liké ngben.\nKanga mun, man amun nyin yi amun min mun sa'n kwlaa nun, anh bu bé swran. Nanh ke ke bé ô le'n i ngunmin ye an yôé so nan swran'm bé klun dyo amun wuon. Sannge é Min'n bo an srôé'n ti, liké nga an yô'n, nanh an bu i sin.\nAmun bo an le kanga'n, anh yô bé kpa, anh yô liké ng'o ti su'n man bé, afin an si ke amun kusu, amun Min lie'n wô nyanmien su lo.\n Kanga mun, man amun nyin yi amun min mun, anh bu bé swran, anh mian amun nyin ke liké nga amunh yôh'n o dyo bé klun, ke Christ ye an su yô men saa, nanh an bu i sin. Nanh ke ke bé ô le'n i ngunmin ye an yôé so nan bé klun dyo amun wuon, sannge ke an ti Christ i kanga'n, anh tu amun klun yô sa ng'o ti Nyanmien klun su'n. Man amun klun dyo sule nga an fa su bé'n su ke é Min'n ye an su sui sa, nanh an bu i ke swran ye an su yô men io. Afin an si ke liké kpa kwlaa nga swran kun yô'n, se kanga ô, se diéwa ô, liké ng'o yô'n, oh nyenh i nuan liké é Min'n sa nun. Amun bo an le kanga'n, amun kusu, akunndan kunngba nga amun kanga'm bé bu amun wun'n, anh bu bé wié. Nanh an kpankpan bé su, afin an si ke amun kwlaa amun Min'n ti kun, o ô nyanmien su lo, i lie'n o kpa'a swran nun.\nO man o le'a Juif nin Grec, o le'a kanga nin diéwa, o le'a yasua nin bla, afin amun kwlaa an ti kun, swran wunmuan bo amun nin Christ-Jésus amuan katyi'n ti.\nAladyé dile ti ye Christ kpoo é tio. I so'n ti, anh dyran kéklé, nanh an fa amun wun wla kanga'n nun.\n«É Min Nyanmien i Wawe'n su n su, Yele ke o guaa n su ngô (*f21*), nan m bô dyasin fe'n klé yalefue mun. O sunmaan n ke n kan klé bé bo bé traa bé lômuen'n, bé ke bé nyan bé ti, Ye n kan klé anyansifue'm bé ke bé wun asé. Ye n yô man mianfue'm bé nyan aladyé.\nAfin sien'n, nanh ke o kanga kunngba ye o tio, sannge i kpa tra kanga, o ti é niaan bo é klôé kpa. O ti n swran kpa, ye o lie'n, o wa yô o swran kpa tra min, afin o ti o swran, ye kusu amun Min'n wa yô kun.\n Kan klé kanga mun ke sa'n kwlaa nun bé bu bé min'm bé swran, bé yô sa ng'o dyo bé klun'n, nanh man bé kpalô bé nuan, nanh man bé wua bé. Sannge man bé yô swran bo bé kwla fa bé wla gua bé su titi, nan bé bu é Défue Nyanmien'n i nde nga é klé'n nde kpa sa'n kwlaa nun.\n Swran ng'o si sa nga i min'n klô'n sannge o bumen i akunndan o yôman'n, béh bôéh dan kpa. Sannge swran ng'o si'a nun, nan o yô sa wié b'o nin fo tule fata'n, béh bôéh kaan sa. Swran nga bé men i liké kpanngban'n, swran so'n ye béh séh i ke o fa kpanngban blaa, ye nga bo bé fa liké kpanngban wle i sa nun'n, béh dyranh su ke o fa kpanngban kpa bla.\n Bé kwlaa nga bé ti kanga'n, man bé bu bé min'm bé swran kpa, nan swran fi a satyi'a Nyanmien dunman, ye liké nga é klé amun'n ba bu'e i liké ngben. Ye bé nga kusu bo bé min'n ti Christfue'n, ke bé ti niaan'n ti, nanh man bé fa bé nyin wlawla bé, sannge ke bé min'm bo bé su bé'n bé ti Christfue bo bé ti bé swran kpa'n ti, man bé tu bé klun su bé kpa. Klé bé liké so mun, kan klé bé ke bé fa su.


Sannge nde nga n le bleli amun'n yele e, se swran kun sé i wun e o ti é niaan'n b'o ti bla annze bian kunndefue, annze o ti swran bo i nyin yi'a liké'n, annze o te so amuen'n, annze o ti nzôwa kpefue, annze o ti nzanbôefue, annze o dé swran liké wué kéklé su'n, i sofue'n ye n séé amun ke, nanh amun nin i san nun nion, ye nanh amun nin i di liké bobo. ?O yô se ye min nde kô tran bé bo bé nin é ti'a kun'n bé nde nuon? ?Nanh bé bo bé nin é ti kun'n ye amun nde tran bé nde nun nion? Bé bo bé nin é ti'a kun'n, Nyanmien ye o nin bé le io. Anh an sa te yôfue so'n i bô amun nun le.\n1 Pierre ๓:๘-๙\n Min nde'n i atabô'n ye, man amun akunndan'n yô kun, anh wun amun wiéngu aunnvue, anh klôé ke amun niaan sa, anh si i aunnvue, anh yô amun wun aénvue. Se swran yô amun te'n, nanh an yôé wié, se bé kpe amun nzôwa'n, nanh an yi man bé, anh yra bé nguan, afin ke Nyanmien flee amun'n, o sé ke oh yrah amun nguan. Bé klee Nyanmien Nde'n nun ke:\nAfin Nyanmien lie'n, o kpa'a swran nun.\n?Se o ti so'n, nzu nde ye é ken ékuon? ?Se Nyanmien yô é yé'n, wan ye o kwla yô é saa?\n Swran nga ke o lafii Christ su'n o nian wu'an sa ng'o yôo o ti su'n i wle'n, anh bui amun niaan, nanh amun nin i si akplôwa. Anh nian, swran wié ô le'n o lafi su ke o kwla di liké'n kwlaa, sannge swran ng'o nian wu'an sa ng'o yôo o ti su'n i wle'n, alie ngunmin ye o dio, o di'a nnen.\n Jésus sé bé ke: M bobo n ti kpaun b'o man nguan. Swran ng'o ba n sin'n, awé su ku'en lé, ye swran ng'o lafi n su'n, nzué wé su ku'en kun. N kan kléé amun ke, an wunnin min, sannge o nin i so'n ngba, an lafi'a n su. Swran kwlaa nga n Si fa bé man min'n béh bah n sin, o man swran ng'o ba n sin'n, n su fuenmen,\n An ti Nyanmien i swran, o klô amun, o faa amun. I so'n ti, man swran'm bé yô amun annvo, anh yô bé kpa, anh yô amun wun aénvue, anh yô weteefue, anh blu sa'm bé su. Anh fa liké so mun fa tyityi amun ti. Sa nga amun wiéngu yô bo an wuin'n, mon o son amun nun, se swran kun yô i wiéngu sa'n, mon o yatyi tyee. Christ yatyi sa nga an yôli'n tyeli amun, o man amun kusu, sa nga bé yô amun'n, anh yatyi tye. Ye sa ng'o ti tyinndyin tre i ngba b'o man i kwlaa so'n kwla yô yé'n yele ke an klô amun wiéngu.\n An tii i ke bé séé ke: «Se swran bô o nyinma'n, bô i lie'n sié i ôsu, se swran tu o dyé'n, tu i lie'n sié i ôsu.» Sannge n lie'n, nh kanh klé amun ke, se swran yô o te'n, nanh yô i wié, se swran kpatyi o fuka fama'n su'n, katyi be'n kusu men. Se swran wié sanman o, nan i waan oh déh o trale'n, fo o kôndrô'n nannan su men. Se swran wié mian o ke a sunmen lika kilo kun'n, sunmen dyu kilo nnyon. Swran ng'o sre o liké'n fa men, ye swran ng'o klô ke o fe liké o sa nun'n, nanh katyi o sin sii.\n Ye m bo n ti famien'n nh séh bé nga bé gua n fama su'n ke: Amun bo n Si yôli amun yé'n, anh bla'a di famien bo ke b'éh bôh men'n i bô'n, bé sié maan amun'n. Afin ke awé kuun min'n, an maan min liké, nzué wé kuun min, an maan min nzué, ke n ti aôfue'n an sikéé min, ke min wun ti kplen'n an maan n tannin, n too tukpatye, an niaan n lika, bé wlaa m bisua, an niaan n wôsu. Ye nanwlefue'm bé wa usa n ke: ?Nannan, tyen ônin ye é wuun wo bo awé kun wo bo é moon o likéo, annze é wuun wo bo nzué wé kun wo bo é moon o nzuéo? ?Tyen ônin ye é wuun wo bo a ti aôfue bo é sikéli woo, annze o wun ti kplen bo é moon o tannion? ?Ye tyen ônin ékun ye é wuun ke a too tukpatye annze ba wlo o bisua bo é niannin o ôsuo? Ye m bo n ti famien'n nh séh bé ke: Nanwle, liké kwlaa nga an yô maan n nian nga bé yale'n tra wié'm bé lie'n, bé nun kun'n, min ye an yô maan mion.\n É bo é wun sa so'n i wle kpa'n, man é uka bé nga bé wu'en i wle kpa'n, nanh man é yô liké ng'o dyo é bobo é klun'n. Man é kwlaa é yô liké ng'o dyo é wiéngu klun'n, i so'n nun é uke mon o yô kpa. Afin Christ wa yô'a liké ng'o dyo i bobo i klun'n, yele ke bé klee ke: «Nzôwa nga bé kô fa kô kpe wo'n, bé fa kpee min.» Nde kwlaa nga bé klee bé laa'n, bé kle i so ke bé fa klé é ngwlele, nan Nyanmien fe i nde so'n wla é fanngan, nan é tra é awlen, é fa é wla'n gue i su. Man Nyanmien b'o wla swran fanngan b'o man bé tra bé awlen'n, o man amun akunndan'n yô kun ke Christ-Jésus bobo klé é ke é yô'n sa. Man amun bô yô kun so nan amun kwlaa an yi é Min Jésus-Christ i Si Nyanmien'n i aye. Anh fa amun wiéngu bu amun niaan ke Christ kusu fa amun buu i niaan'n sa, i so'n ba Nyanmien nyrunnyan.\n ?O kpa'n, a fin o lie nin bo a kon o niaan i wun nde, annze a yô i finfion? Afin bé wa fa é kwlaa ko Nyanmien dyasu. Afin bé klee ke: «É Min Nyanmien sé ke: Ke n ti alulua'n, O man swran'n kwlaa bé wa kôtô m bô, O wa fité swran'n kwlaa bé nuan ke n ti Nyanmien.» O man é kwlaa é wa kan sa nga é yôô bé'n klé Nyanmien. I so'n ti, nanh man é kan é wiéngu wun nde kun, sannge anh bu akunndan, nanh an yô sa ng'o satyi amun niaan b'o man o yô sa te'n. Swran wunmuan bo min nin é Min Jésus é ti'n ti, n si wéiin kpa ke liké kwlaa nga bé ô le'n, bé wié fi ti'a liké te, sannge se swran kun bu liké kun ke o ti'a kpa'n, wuun o ti'a kpa i nyrun. Se liké nga a si ke sa a dio a sanngan o niaan i akunndan, nan a di'n, wuun wa yô'e ke swran ng'o klô swran'n o yô'n sa. Nanh man liké nga a di'n satyi swran nga ti ye Christ wuli'n. Liké nga amun nyrun o ti kpa'n, nanh man amun dunman satyi su. Nanh ke liké bo swran di'n nin nzan bo bé non'n ye o klé ke Nyanmien sié béo, sannge i Wawe'n b'o man swran katyi swran kpa, b'o man bé di aladyé, bo bé klun dyo'n ye o klé ke o sié béo. Swran ng'o di Christ i dyunman'n ke nga sa'n, Nyanmien klun dyo i wun, ye swran'm bé bô i dunman. I so'n ti, man é yô sa ng'o dyo é wiéngu klun b'o man é kwlaa éh yôh kpa'n.


Ɲanmiɛn i janvuɛ mun\nZezi Klist ti Zoova Wa nin i awlɛn su janvuɛ kpafuɛ’n. I nun mɔ Zezi nin a baman asiɛ’n su wa’n, m’ɔ o ɲanmiɛn su lɔ’n, ɔ ti aolia nun sran, ɔ le tinmin. (Zan 17:5) Kpɛkun ɔ bali asiɛ’n su wa sran’m be Ɲanmiɛn i su nanwlɛ klelɛ. (Zan 18:37) Kusu kɛ ɔ ko yo naan klɔ sran aɲinyiɛfuɛ’m b’a ɲan be ti sa tɛ’n nin wie’n be sa nun ti’n, ɔ fɛli i nguan’n mannin. (Rɔmfuɛ Mun 6:23) Siɛn’n, Zezi yɛ ɔ ti Ɲanmiɛn Sielɛ’n m’ɔ ti ɲanmiɛn su lɔ awa’n ng’ɔ́ wá yó maan asiɛ’n káci mɛn klanman’n, i su famiɛn’n niɔn.—Sa Nglo Yilɛ 19:16.\nAnzi’m be kusu be ti Zoova i janvuɛ wie. Anzi’m b’a tranman asiɛ’n su wa kɛ klɔ sran sa. Ɲanmiɛn dun mmua yili be ɲanmiɛn su lɔ ka naan w’a yi asiɛ’n. (Zɔb 38:4-7) Anzi’m be ti akpi sɔ lele akpi. (Daniɛl 7:10) Ɲanmiɛn i janvuɛ sɔ’m be klo kɛ sran’m be suan Zoova i su nanwlɛ’n.—Sa Nglo Yilɛ 14:6, 7.\nƝanmiɛn le janvuɛ asiɛ’n su wa wie, ɔ flɛ be i lalofuɛ mun. Kɛ bé dí jɔlɛ’n, lalofuɛ’n i like ng’ɔ si i sran’n i su annzɛ sa’n i su’n, yɛ ɔ kan-ɔn. Zoova i Lalofuɛ’m be kle be wiengu mun like nga be si i Zoova ɔ nin i klun sa’n be su’n. (Ezai 43:10, NW) Kɛ anzi’m be liɛ’n sa’n, lalofuɛ sɔ’m be klo kɛ bé úka amun naan amun suan Zoova i su ndɛ nanwlɛ’n. Be klo kɛ amun yo Ɲanmiɛn i janvuɛ wie.\nBiblu’n kle kɛ Zezi i wie’n ti cinnjin kpa. ?I wie’n le bo?\n?Yɛ ngue ti yɛ be wa fali dunman Zoova i Lalofuɛ’n niɔn?.


Sa Nga Be Yoli’n 2 | Ɛntɛnɛti su Biblu | Mɛn Uflɛ Biblu’n (2022)\nSa Nga Be Yoli’n 2:1-47\nƝanmiɛn fɛli i wawɛ’n mannin sran mun Pantekɔtu nun (1-13)\nNdɛ nga Piɛli kannin’n (14-36)\nKɛ Piɛli kannin ndɛ’n like nga sran kpanngban be yoli’n (37-41)\nBe yoli sran 3.000 be batɛmun (41)\nKlisifuɛ’m be trannin aniaan tranlɛ (42-47)\n2 Kɛ bé dí Pantekɔtu’n, be kwlaa be o lika kunngba’n nun. 2 Kpɛkun be tili like kun ngan. Ɔ fin ɲanmiɛn su lɔ. Ɔ kpla kɛ aunmuan dan wie sa. Be tili i ngan sua wunmuan’n nun. 3 Kpɛkun be wunnin ninnge wie mun. Be ti kɛ sin taaman sa. Ninnge sɔ’m be kpacikpacili be wun nun ko trantrannin be tinuntinun be su. 4 Kpɛkun Ɲanmiɛn wawɛ’n wluli be nun, naan b’a kan aniɛn wafawafa. Aniɛn nga Ɲanmiɛn wawɛ’n fa wla be nuan’n, yɛ be kan-ɔn. 5 Kɛ ɔ́ yó sɔ’n, nn Zuifu nga be ti Ɲanmiɛn sufuɛ kpa mɔ be tran asiɛ’n i bue kwlaa su’n, b’a ba Zerizalɛmun lɛ. 6 Ɔ maan kɛ like’n kplali’n, sran kpanngban kpa be yiali lɛ. Kɛ be tili ndɛ nga be kan’n be klɔ aniɛn’n nun’n, b’a wunman like nga be fa yo be wun-ɔn. 7 Nanwlɛ, ɔ boli be nuan dan, naan b’a se kɛ: “?Amun nian, be kwlaa nga be su ijɔ yɛ’n, nán Galilefuɛ mun-ɔn? 8 ?Yɛ ɔ yo sɛ ti yɛ e ti ndɛ nga be kan’n e klɔ aniɛn’m be nun-ɔn? 9 E nun wie mun e ti Patifuɛ, wie ti Mɛdifuɛ, wie ti Elamunfuɛ. Wie mun ekun be tran Mezopotamin, wie tran Zide, wie tran Kapadɔsu, wie kusu tran Pɔn nin Azi mɛn’n nun. 10 Asa kusu, wie fin Frizi nin Panfili. Wie mun ekun be fin Ezipti nin Libi i akpasua nga be mantan Sirɛnin’n su. Wie mun kusu be fin Rɔmun. Zuifu mun nin be nga be timan Zuifu mɔ siɛn’n be su Ɲanmiɛn kɛ Zuifu’m be sa wie’n, be kwlaa be o wa wie. 11 Klɛtifuɛ mun nin Arabifuɛ’m be o e nun wie. E ngba e ti ninnge ɲɛnmɛn nga Ɲanmiɛn yo be’n mɔ be kan be ndɛ’n, e klɔ aniɛn’m be nun.” 12 Sa sɔ’n boli be kwlaa be nuan naan b’a se be wiengu kɛ: “?Ngue sa yɛle nga?” 13 Sanngɛ sran wie’m be yoli be finfin, yɛ be seli kɛ: “B’a nɔn duvɛn mɔ b’a yi i uflɛuflɛ’n be ku w’a yi.” 14 Yɛ Piɛli nin i wiengu blu-nin-kun (11) mun be jasoli-ɔ. Kpɛkun Piɛli mɛnnin i nɛn’n su seli be kɛ: “Zidefuɛ mun, ɔ nin amun kwlaa nga amun tran Zerizalɛmun’n, amun sie amun su be tie min ndɛ’n i kpa. 15 Sran nga be o yɛ’n, b’a nɔnman nzan kɛ nga amun fa bu i’n sa. Afin blɛ li yɛ dɔ nsan su’n* w’a ju-ɔ. 16 Sanngɛ ndɛ nga Ɲanmiɛn maan i nuan ijɔfuɛ Zoɛli klɛli’n yɛ ɔ o yɛ: 17 ‘Ɲanmiɛn waan: “Mɛn’n i awieliɛ blɛ nun’n, ń fá min wawɛ’n ń mán sran wafa kwlaa. Amun mma yasua nin amun mma bla’m bé íjɔ min nuan. Gbanflɛn’m bé wún aolia nun ninnge mun, yɛ amun sran oke’m bé wún ninnge mun laliɛ nun. 18 Blɛ sɔ nun’n, ń fá min wawɛ’n ń mán min sufuɛ yasua mun nin min sufuɛ bla mun. Ɔ maan bé íjɔ min nuan. 19 Ń má yó abonuan sa wie mun ɲanmiɛn su lɔ. Yɛ sa wie’m bé jú asiɛ’n su wa. Sa sɔ mun yɛle mmoja nin sin, ɔ nin wɛnsrɛn m’ɔ fite lukuu’n. 20 Wia’n káci tuun, kpɛkun anglo ba’n káci mmoja, i sin naan Zoova i cɛn dan m’ɔ ti i liɛ ngunmin’n w’a ju. 21 Sanngɛ sran kwlaa ng’ɔ bo Zoova i dunman’n, ɔ́ fíte nun.”’ 22 “Izraɛlifuɛ mun, amun sie amun su be tie ndɛ nga: Ɲanmiɛn yoli abonuan sa, kpɛkun ɔ yili atrɛ wie kleli amun. Zezi m’ɔ fin Nazarɛti’n, m’ɔ fɛli i kleli amun’n, i lika yɛ ɔ sinnin yoli ninnge sɔ mun amun afiɛn wa-ɔ. Amun bɔbɔ amun si sɔ kpa. 23 Bian sɔ’n, be fɛ i mannin naan be kun i. Ɲanmiɛn siesieli sa sɔ’n, yɛ ɔ si nun laa. Ɔ maan amun fɛ i mannin be nga be nantiman mmla’n su’n. Amun boboli i waka kun su, kpɛkun amun kunnin i. 24 Sanngɛ Ɲanmiɛn deli i wie’n i sa nun. Yɛle kɛ ɔ cɛnnin i. Afin ɔ kwlá kaman wie’n i sa nun trilili. 25 Afin Davidi kɛnnin i ndɛ seli kɛ: ‘N su yiman min ɲin Zoova su mlɔnmlɔn. Ɔ o min sa fama su, ɔ maan n su usuman le. 26 I sɔ’n ti’n, min klun* jɔli tratrali su. Kpɛkun aklunjuɛ ndɛ yɛ ɔ fin min nuan fiteli-ɔ. Ɔ maan ń trán ń mínndɛ. 27 Afin a su yaciman min Ndia’n* nun, yɛ a su kplinman su kɛ ɔ sufuɛ kpa’n ɔ kplɔ. 28 A kleli min nguan’n i atin mun. Á yó maan min klun jɔ́ dan ɔ ɲrun.’ 29 “Nja mun, aniaan mun, maan n kan Davidi m’ɔ yoli awlobo kpɛn’n i ndɛ n kle amun weinwein. Ɔ wuli, be sieli i. Yɛ andɛ nin andɛ’n, i asieliɛ’n te o wa. 30 Kɛ m’ɔ ti Ɲanmiɛn nuan ijɔfuɛ m’ɔ si kɛ Ɲanmiɛn tɛli i nda kɛ ɔ́ fɛ́ i mma’m be nun kun síe i i famiɛn bia’n su’n ti’n, 31 ɔ dun mmua wunnin Klisi i cɛnlɛ’n, kpɛkun ɔ kɛnnin i ndɛ seli kɛ be wla su fimɛn i su Ndia’n* nun naan se kɛ i wunnɛn’n kplɔ́. 32 Ɲanmiɛn cɛnnin Zezi sɔ’n. Yɛ sa sɔ’n, e kwlaa e wunnin nun. 33 Ɔ ɔli ɲanmiɛn su ko trannin Ɲanmiɛn i sa fama su, yɛ ɔ ɲannin ɲrun. Kpɛkun kɛ nga Siɛ’n fa kannin’n sa’n, ɔ fɛli i wawɛ’n mɛnnin i. Ɔ maan like nga amun wun i yɛ’n nin ndɛ nga amun ti i yɛ’n be fin i. 34 Davidi w’a fuman ɲanmiɛn su lɔ, sanngɛ i bɔbɔ seli kɛ ‘Zoova seli min Min’n kɛ: “Tran min sa fama su 35 lele maan n fa ɔ kpɔfuɛ mun n sie ɔ ja bo kɛ like mɔ be fa be ja takataka su’n sa.”’ 36 I sɔ’n ti’n, maan Izraɛlifuɛ’m be kwlaa be si kpa kɛ Zezi mɔ amun kunnin i waka kun su’n, Ɲanmiɛn sieli i kɛ ɔ yo e Min nin Klisi.” 37 Kɛ be tili ndɛ sɔ’n, ɔ yoli be ya dan naan b’a se Piɛli nin akoto onga’m be kɛ: “?Nja mun, aniaan mun, ngue yɛ ɔ fata kɛ e yo-ɔ?” 38 Piɛli seli be kɛ: “Amun kaci amun akunndan’n, kpɛkun maan be yo amun kwlakwla amun batɛmun Zezi Klisi i dunman nun. I liɛ’n, bé yáci amun sa tɛ mun bé cɛ́ amun, yɛ Ɲanmiɛn fɛ́ i wawɛ’n mán amun. 39 Afin nda nga be tali’n, ɔ ti amun nin amun mma’m be liɛ. Ɔ ti be kwlaa nga be fin mmuammua kpa’n ɔ nin be nga e Ɲanmiɛn Zoova flɛ be’n, be liɛ wie.” 40 I sin’n, ɔ kannin ndɛ wie mun ekun fa yiyili i ndɛ’n nun. Kpɛkun ɔ tuli be fɔ seli be kɛ: “Amun fin ajulisu sran nga’m be nun fite.” 41 Ɔ maan be nga be sɔli i ndɛ’n nun aklunjuɛ su’n, be yoli be batɛmun. Cɛn sɔ’n nun’n, sran ko ju akpi nsan (3.000) be ukali be su. 42 Be fa be su sie i akoto’m be ndɛ’n i bo kpa titi. Be trannin aniaan tranlɛ,* be dili like likawlɛ, yɛ be srɛli Ɲanmiɛn likawlɛ titi. 43 Akoto’m be yoli abonuan sa, kpɛkun be yili atrɛ kpanngban. Ɔ maan srɛ kunnin sran’m be kwlaa. 44 Be kwlaa nga be fali ndɛ’n su’n, be trannin likawlɛ, yɛ like nga be nun kun le i’n, ɔ ti be kwlaa be liɛ. 45 Be yoli be sa nun ninnge’m be kwlaa be atɛ. Kpɛkun sika nga be ɲɛnnin i’n, be fa cɛcɛli be kwlaa. Like ng’ɔ mian sran kun sa’n, i su yɛ be nian be mɛn i-ɔ. 46 Yɛ cɛn kwlaa’n, be yia Ɲanmiɛn i sua’n nun, be akunndan’n ti kun. Be kɔ nga awlo be ko di like, be kɔ nga awlo be ko di like. Be cɛcɛ be aliɛ’n nun aklunjuɛ su nin klun ufue su. 47 Kɛ ɔ́ yó sɔ’n, nn bé srɛ́ Ɲanmiɛn, nn i kusu ɔ́ yrá be su, nn be wun yó sran’m be fɛ. Blɛ sɔ’n nun’n, Zoova fali be nga bé wá ɲán be ti’n ukali be su cɛn kwlakwla.\n^ Yɛle kɛ, kɛ nglɛmun nun dɔ 9 su’n wá jú’n.\n^ Glɛki nun’n, be se kɛ “min wunnɛn’n.”\n^ Annzɛ “Adɛsi.” Nian Ndɛ’m be bo tulɛ lika’n nun lɔ.\n^ Be kwla se ekun kɛ “be mannin be wiengu like.”\nSa Nga Be Yoli’n 2


Zoova i dunman’n sanwun’n ɔ o Ɲanmiɛn Sielɛ Sua ngba su. Ɔ maan e wun i wlɛ kɛ Ɲanmiɛn sulɛ sua’n i yɛinyɛin nin i klanman yolɛ’n, ɔ nin i ye siesielɛ’n be ti e cenjele like. I sɔ’n ti e Ɲanmiɛn sulɛ’n nun like cinnjin kun. E ngba e kwla di junman sɔ’n wie.\nKɛ aɲia’n ko wie’n a kwla yo Ɲanmiɛn Sielɛ Sua’n i nun yɛiin wie. Kɛ aɲia kwlaa ko wie’n, aniaan’m be yo aɲia sua’n i nun yɛiin aklunjuɛ su. Anglo kun nun sa’n, be sie cɛn kun be yo lɔ sanwun kpa liɛ su. Asɔnun kpɛnngbɛn annzɛ asɔnunfuɛ’m be lika nianfuɛ kun yɛ ɔ nian junman sɔ’n su ɔ. Junman’n i jajalɛ’n i wun fluwa ng’ɔ o tabua’n su lɔ’n, i su yɛ be nian be di junman’n niɔn. Be kwla kuan laso’n su annzɛ be wunnzin su. Be nunnun bia’m be su. Be wunnzin abialiɛ’m be nun, be nunnun anuan nin fenɛtri ɔ nin niannun’m be su. Be gua wla’m be blo, kpɛkun be yo sua’n i awlo’n nun nin i nvɛnwunnvɛnwun’n i yɛiin wie. Afuɛ nuan kwlaa’n, be sie cɛn kun be yo Ɲanmiɛn Sielɛ Sua’n i nun yɛiin. Kɛ siɛ nin niɛn’m be nian be mma’m be su naan ba sɔ’m b’a di junman sɔ’n wie’n, i sɔ’n kle ba mun kɛ ɔ fata kɛ be ɲin yi lika nga e su Ɲanmiɛn lɛ’n.—Akunndanfuɛ’n 5:1.\nKɛ bé síesíe aɲia sua’n i ye’n, a kwla yo wie. Afuɛ kwlaa’n, be niannian Ɲanmiɛn Sielɛ Sua’n i likalika wunmuan’n. Sɛ ɔ fata kɛ be siesie like wie ye annzɛ be kaci i’n, be yo i ndɛndɛ. I liɛ’n e ɲrun lɔ’n, asɔnun’n su boman kalɛ dan. (2 Be Nyoliɛ 24:13; 34:10) Ɲanmiɛn Sielɛ Sua nga be niɛn i lika kpa’n, ɔ nin Ɲanmiɛn i sulɛ’n fata kpa. Kɛ e tu e klun e di junman sɔ’n wie’n, e yi i nglo kɛ e klo Zoova, naan lika nga e su i lɛ’n ti lika cinnjin. (Jue Mun 122:1) Asa ekun’n, i sɔ’n yo maan sran’m be bo e dunman kpa.—2 Korɛntfuɛ Mun 6:3.


Marti ɲannin i Ɲanmiɛn su lafilɛ’n su | Sulafilɛ Kpafuɛ’n\nNDƐ TRE ABLAƆN\n‘N si kɛ wɔ yɛ a ti Klist’n niɔn’\n1. Wafa nga Marti i wun fa yoli i’n, ɔ nin like nga ti yɛ i wun yoli i sɔ’n, amun kɛn i ndɛ.\nMARTI i ɲin te kpɛnkpɛn i niaan bian’n i ndia’n su. Ndia sɔ’n ti yɛbuɛ buɛ yɛ be fali yɛbuɛ kun ɲinnin i anuan. Aklunfian ng’ɔ wo i su’n i dan liɛ’n, be kanman. I niaan bian Lazali i wie’n yo i ya dan. Ɔ wuli i cɛn nnan yɛ. Kɛ ɔ fin lɛ’n, atrɛkpa sunlɛ nin yako yolɛ’n nun yɛ be o sa trilili ɔ.\n2, 3. (a) ?Kɛ Marti wunnin Zezi’n, wafa sɛ yɛ atrɛkpa i wun yoli i ɔ? (b) ?Marti i su like benin yɛ ndɛ cinnjin m’ɔ kannin’n, ɔ kle e ɔ?\n2 Siɛn’n, Zezi m’ɔ ti Lazali i janvuɛ kpa’n, ɔ jin Marti i ɲrun lɛ. Atrɛkpa kɛ Marti wunnin i’n, ɔ yoli i ya dan, afin Zezi kunngba cɛ yɛ i nun nga i niaan nin a wuman’n, ɔ kwla yo i juejue ɔ. Sanngɛ kɛ ɔ nin Zezi be o atin’n su lɔ mɔ be nin a wluman Betani klɔ kan’n m’ɔ wo oka nvɛnwun’n i nun’n, i klun jɔli kan. Blɛ kan sɔ nun’n, Zezi i klun ufue’n nin i sran aunnvuɛ silɛ’n be wlɛli i fanngan, ɔ maan i wla’n guali ase. Kosan nga Zezi usɛli i’n, be ukɛli i maan ɔ fɛli i ɲin sieli i Ɲanmiɛn su m’ɔ lafi’n, ɔ nin sran cɛnlɛ’n m’ɔ lafi su’n be su. Yalɛ nga be kokoli’n ti’n, Marti wa kannin ndɛ cinnjin kun m’ɔ nin a finmɛn i nuan le’n kleli Zezi. Ɔ seli i kɛ: “N si kɛ wɔ yɛ a ti Krist nin-ɔn. A ti Nyanmiɛn Wa bɔ be waan ɔ́ bá mɛn’n nun’n.”—Zan 11:27.\n3 Marti i ndɛ sɔ’n kle kɛ ɔ ti bla m’ɔ lafi Ɲanmiɛn su kpa ɔ. I su ndɛ kan ng’ɔ wo Biblu’n nun’n, ɔ kle e ajalɛ kpa m’ɔ kwla uka e naan y’a lafi Ɲanmiɛn su tankaan kpa’n. Kɛ ɔ ko yo naan y’a wun wafa nga ɔ kwla yo sɔ’n, maan e fa e ɲin e sie Marti i su ndɛ klikli m’ɔ wo Biblu’n nun’n i su.\n‘A koko, yɛ ɔ ɲin blo like sunman su’\n4. ?Wan mun yɛ be ti Marti i niaan mun ɔn? ?Yɛ be nin Zezi be afiɛn’n ti sɛ?\n4 I anglo ko ju wie yɛ, i nun mɔ Lazali nin a wuman’n m’ɔ te yo juejue’n, ɔ su siesie i wun naan ɔ́ sɔ́ sran’m be nun danfuɛ’n i nun, i sua’n nun, Betani lɔ. Sran sɔ’n yɛle Zezi Klist. Lazali nin Marti yɛ Mali mɔ be ti niaan’n, be tran likawlɛ sua kunngba’n nun. Be nga be kunndɛ sa’m be su like’n be nun wie’m be waan kɔlɛ Marti yɛ ɔ ti be sran nsan’n be nun kpɛn’n niɔn, afin i yɛ ɔ sɔ aofuɛ’m be nun ɔn. Asa ekun’n, i yɛ blɛ sunman nun be dun mmua bo i dunman ɔn. (Zan 11:5) Sɛ be jali bian annzɛ bla o, annzɛ sɛ b’a yoman sɔ o, i lɛ’n e kwlá siman nun ndɛ. I kwlaa yoli o, be nin Zezi be trali janvuɛ tantrantan kpa. I nun nga Zezi bó jasin Zide mɛn’n i nun lɔ’n, mɔ sran’m bé tɛ́nndɛn i ɲrun dan’n mɔ bé kpɔ́ i’n, be awlo lɔ yɛ ɔ trannin ɔn. Be wun tranlɛ sɔ’n ti’n, Zezi dili aklunjuɛ yɛ ɔ ɲannin wunmiɛn. I sɔ’n yoli i fɛ kpa.\n5, 6. (a) ?Kɛ Zezi bali Marti nin i niaan’m be wun lɛ’n, ngue ti yɛ Marti dili junman dan ɔn? (b) ?Yɛ Mali li, ngue yɛ ɔ yoli ɔ?\n5 Kɛ ɔ ko yo naan be awlo’n, ɔ nin sran w’a fata’n ti’n, Marti su di nun junman kekle kpa. Marti ti wisiwisi yɛ ɔ klo junman dilɛ kpa. Blɛ sunman nun’n i sa o junman nun. Kɛ Zezi bali be wun lɛ’n, i kunngba’n yɛ Marti yoli ɔ. Ndɛndɛ, ɔ tɔnnin aliɛ fanunfanun wie mun mɛnnin i aofuɛ dan’n nin i sran’m be nun wie nga kɔlɛ ɔ nin be bali’n. Blɛ sɔ nun’n, aofuɛ nun sɔlɛ’n ti be cinnjin kpa. Sɛ aofuɛ sike be’n, be tɔ i nun, be yi i ja ngbabua mun, be wunnzin i ja mun, kpɛkun be guɛ i ti su ngo fanninfannin. (An kanngan Lik 7:44-47 nun.) Be nian aofuɛ’n i lika kpa, be mɛn i aliɛ nin lawlɛ m’ɔ nin i fata’n.\n6 Marti nin Mali be su di be awlo nun junman kpa, afin Zezi su ba lɛ. Sran wie’m be waan Mali liɛ’n ɔ fɛ i wun mantan sran yɛ ɔ fɛ i ɲin sie like su kpa tra Marti. Kannzɛ ɔ ti sɔ’n, sanngɛ ka naan Zezi w’a ba’n, Mali ukɛli i niaan bla’n. Kɛ Zezi bali’n, ɔ wunnin i kɛ sɛ ɔ kle be like’n, ɔ ti kpa. I sɔ yɛ ɔ yoli ɔ. Zezi timan kɛ Zuifu’m be Ɲanmiɛn sulɛ wafa’m be su kpɛnngbɛn mun sa. I liɛ’n, ɔ bu bla’m be sran. Kpɛkun Ɲanmiɛn Sielɛ’n m’ɔ ti i jasin’n i nun ndɛ bɔbɔ ba’n, ɔ kunndɛ kɛ ɔ́ kɛ́n i ndɛ klé be. I sɔ’n ti’n, Mali yacili Marti ukalɛ, ɔ ko trannin Zezi i wun lɛ, ɔ fɛli i su sieli i ndɛ’n kwlaa i bo kpa.\n7, 8. ?Sa benin ti yɛ Marti i awlɛn’n fitɛli i klun ɔn? ?Yɛ wafa sɛ yɛ ɔ yili i ya’n i nglo ɔ?\n7 Amun bu wafa nga Marti i awlɛn’n fitɛ i klun’n i akunndan nian. Aliɛ kaka ng’ɔ su tɔn’n, ɔ nin ninnge kwlaa ng’ɔ nin i fata kɛ ɔ yo nian i aofuɛ’m be lika’n ti’n, i ɲin w’a blo kpa, yɛ ɔ fɛ i ɲin i sie like kun su ɔ, ɔ yoman ye. Ɔ sin kɔ sin ba. ?Kɛ ɔ́ yó sɔ’n m’ɔ́ wún kɛ i niaan bla’n ti lɛ m’ɔ ukɛmɛn i’n, ɔ yoli i sɛ? ?Ɔ fali ya? Sɛ ɔ yoli sɔ’n, ɔ boman e nuan, afin i ngunmin kwlá diman junman kwlaa sɔ’n!\n8 Kɛ ɔ́ kɔ́ i ɲrun’n, Marti trɛ i ya’n i ase ɔ, ɔ yoman ye kun. Ɔ kpɛli Zezi i nuan naan w’a usɛ i kɛ: “?Kɛ min niaan’n yaci like’n kwlaa min sa nun’n, ɔ yo-man ɔ ya? Se i maan ɔ uka min.” (Lik 10:40) Marti w’a kanman i ndɛ’n amanniɛn su. Ɔ seli Zezi kɛ ɔ tu Mali i fɔ naan ɔ se i kɛ ɔ sɛ i sin, ɔ wa di junman.\n9, 10. (a) ?Wafa sɛ yɛ Zezi tɛli Marti su ɔ? (b) ?Ngue ti yɛ e si kɛ nán Marti i klun m’ɔ tu tɔnnin aliɛ fɛfɛ kpa’n yɛ Zezi bumɛn i like ɔ?\n9 Atrɛkpa wafa nga Zezi tɛli Marti su’n, ɔ boli Marti nuan kɛ ɔ fa bo Biblu’n i kannganfuɛ mun be nun kpanngban be nuan’n sa. Zezi tɛli i su klolɛ su kɛ: “Mart, Mart, a koko, yɛ ɔ nyin blo like sunman su. Sanngɛ like kunngba cɛ yɛ ɔ ti kpa-a, Mari a fɛ i nun kpafuɛ’n, sran fi su de-mɛn i sa nun.” (Lik 10:41, 42) ?Zezi i ndɛ’n i bo’n yɛle benin? ?Ɔ su se kɛ Marti klo aɲanbeun ninnge mun tra Ɲanmiɛn? ?Marti i klun m’ɔ su tu tɔn aliɛ fɛfɛ kpa’n yɛ ɔ bumɛn i like ɔ?\nKannzɛ Marti ‘koko, yɛ i ɲin blo like sunman su’n,’ ɔ kɛnnin i wun ase sɔli afɔtuɛ’n nun klanman.\n10 Cɛcɛ o, nɛ́n i sɔ ɔ. Nanwlɛ, Zezi wunnin i wlɛ kɛ, kɛ mɔ Marti klo sran yɛ ɔ ti sran kpa’n, i ti yɛ ɔ yo sɔ ɔ. Asa ekun’n, ɔ bumɛn i kɛ sɛ be fa ninnge kpanngban sɔ sran nun’n ɔ ti like tɛ. Koko nun wa’n, “aliɛ dan kpa” mɔ i dunman nun ti’n Matie tɔnnin’n, i bɔbɔ trɛnnin i bo. (Lik 5:29) Nán aliɛ mɔ Marti su tɔn’n yɛ ɔ ti ndɛ’n niɔn, sanngɛ ndɛ bɔbɔ ba’n, yɛle like ng’ɔ ti Marti i cinnjin’n. Aliɛ fɛfɛ fanunfanun tɔnlɛ’n ti’n, Marti i ɲin bloli lele. I sɔ’n ti’n, i ɲin kpali like ng’ɔ ti cinnjin kpa tra’n i su. ?Like sɔ’n yɛle benin?\nZezi kloli wafa nga Marti sɔli i nun’n. Ɔ si kɛ, kɛ mɔ Marti klo sran yɛ ɔ ti sran kpa’n, i ti yɛ ɔ yoli sɔ ɔ.\n11, 12. ?Wafa sɛ yɛ Zezi tuli Marti i fɔ ɔ?\n11 Zezi m’ɔ ti Ɲanmiɛn Zoova i Wa kunngba cɛ’n, ɔ bali Marti i awlo lɔ kɛ ɔ́ kán ndɛ nanwlɛ’n klé sran mun. Ɔ maan ɔ wie Marti i aliɛ fɛfɛ mun be tɔnlɛ’n bɔbɔ’n, like fi sa timan cinnjin traman Zezi i like klelɛ sɔ’n. I sɔ’n ti’n, kɛ Marti yaci blɛ cinnjin sɔ m’ɔ́ yó naan w’a lafi Ɲanmiɛn su kpa’n sin i sin’n, ɔ yo Zezi i ya. Sanngɛ ɔ yacili Marti i nun naan ɔ fɛ i bɔbɔ i tiaun ajalɛ. * Ɔ maan Marti kusu leman atin seman Zezi kɛ ɔ se Mali kɛ ɔ yaci like nanndoliɛ nga ɔ su kle’n i tielɛ.\n12 I sɔ’n ti’n, Zezi tuli Marti i fɔ amanniɛn su. Ɔ boli i dunman’n wɛtɛɛ su, ɔ flɛli i flannin nun naan i wla’n gua ase. Yɛ ɔ seli i kɛ ɔ nin i fataman kɛ ɔ ‘koko, yɛ i ɲin blo like sunman su.’ Aliɛ kpongbo kunngba cɛ annzɛ nɲɔn ti kpa. I kpa bɔbɔ’n, kɛ blɛ’n ti Ɲanmiɛn i ndɛ kanlɛ blɛ kɛ nga sa’n yɛ ɔ nin i fata kɛ Marti nian afɔtuɛ sɔ’n su ɔ. Mali liɛ’n, ɔ fɛli ‘i nun kpafuɛ’n’ mɔ yɛle Zezi i ndɛ’n i tielɛ’n. I sɔ’n ti’n, Zezi su demɛn i, i sa nun le.\n13. ?Afɔtuɛ benin yɛ ndɛ nga Zezi kan kleli Marti’n man e ɔ?\n13 Marti i awlo lɔ ndɛ kaan sɔ’n, ɔ man andɛ Klist i sɔnnzɔnfuɛ’m be afɔtuɛ kpa. Yɛle kɛ maan Ɲanmiɛn i ninnge’m be lo e tra like kwlaa. (Mat. 5:3) Sɛ e kunndɛ kɛ é yó klun ufuefuɛ yɛ wisiwisifuɛ kɛ Marti sa’n, nán e ‘koko, yɛ e ɲin blo’ sran nun sɔlɛ’n i nun ninnge tɛkɛtɛkɛ mɔ be timan cinnjin’n, be su ɔ tra like m’ɔ ti cinnjin kpa’n. Kɛ e nin e niaan mun e yia’n, nán aliɛ dilɛ yɛ ɔ ti e cinnjin ɔn, sanngɛ e wun fanngan wlalɛ Ɲanmiɛn sulɛ’n nun’n, yɛ ɔ ti e cinnjin ɔn. (An kanngan Rɔmfuɛ Mun 1:11, 12 nun.) Kannzɛ like kan wie yɛ é dí’n, sanngɛ aɲia sɔ’n kwla wla e fanngan.\nMarti i niaan kpa m’ɔ wuli’n, ɔ cɛnnin nguan\n14. ?Afɔtuɛ nun sɔlɛ nun’n, like benin ti yɛ e kwla lafi su kɛ Marti kleli e ajalɛ kpa ɔ?\n14 ?Marti sɔli afɔtuɛ nga amanniɛn su Zezi mɛnnin i’n nun? Ɛɛn, ɔ sɔli nun klanman. Kɛ akoto Zan fítí Marti i niaan bian’n i ndɛ’n su’n, ɔ kannin ndɛ kun kpɛnnin e wla. Ɔ seli kɛ: “Jésus klo Mart nin i niaan bla yɛ Lazar be sa.” (Zan 11:5) Anglo kpanngban wa sinnin blɛ mɔ Zezi ɔli Betani mɔ e kɛnnin i ndɛ’n icra lɛ’n, i sin. Nanwlɛ, Marti w’a faman Zezi i wun ndɛ w’a siemɛn i klun, afin afɔtuɛ kpa yɛ Zezi mɛnnin i ɔ. Ɔ fali afɔtuɛ sɔ’n sieli i klun. I lɛ nun’n, Marti kleli e Ɲanmiɛn sulafilɛ’n i su ajalɛ kpa, afin ɔ leman e nun kun sa mɔ be tumɛn i fɔ le ɔ.\n15, 16. (a) ?Kɛ Marti wunnin kɛ i niaan bian’n su wa wu’n, ngue yɛ ɔ yoli ɔ? (b) ?Ngue ti yɛ e kwla se kɛ Marti nin Mali be sa kpili ase ɔ?\n15 Kɛ Marti i niaan bian’n tɔli tukpaciɛ’n, Marti miɛnnin i ɲin kpa yoli i ayre. Ɔ yoli like kwlaa nga ɔ kwla yo naan i niaan bian’n i wun w’a fɛ i feke’n naan w’a yo juejue’n. Sanngɛ ɔ yoli ngbɛn. Tukpaciɛ’n tinnin Lazali su. Blɛ kwlaa nun’n, Lazali i niaan bla’m be trɛnnin i wun be niɛnnin i lika. Kɛ Marti niɛn i niaan bian’n i ɲin mɔ w’a kpa fuaii’n, i ɲin kpɛnkpɛn be aklunjuɛ ɔ nin be awlabɔɛ cɛn kpanngban nga be dili i likawlɛ’n be su.\n16 Kɛ Marti nin Mali be wunnin kɛ Lazali su ka nun’n, be sunmannin sran Zezi wun lɔ. Lika nga Zezi su bo jasin lɛ’n, ɔ nin kan be wo lɔ’n, be afiɛn’n ti cɛn nɲɔn nantilɛ. Be seli i kɛ ɔ ko se be “Min Jésus kɛ i sran kpa’n w’a tɔ tukpacɛ.” (Zan 11:1, 3) Be si kɛ Zezi klo be niaan’n yɛ be lafi su kɛ like kwlaa ng’ɔ kwla yo de i janvuɛ’n, ɔ́ yó. ?Be lafili su kɛ, kɛ Zezi ju lɔ’n, nn Lazali ɲin te wo su? Sɛ be lafili su sɔ’n, nn be sa yɛ ɔ kpili ase ɔ, afin Lazali wuli naan Zezi w’a ju lɔ.\n17. ?Ngue yɛ ɔ boli Marti i wla’n niɔn? ?Yɛ kɛ ɔ tili i kɛ Zezi w’a mantan klɔ’n i koko’n, like benin yɛ ɔ yoli ɔ?\n17 Marti nin Mali be sunnin be niaan bian’n, kpɛkun like kwlaa ng’ɔ fata kɛ be yo naan b’a sie i’n, be yoli i likawlɛ. Betani klɔ’n, ɔ nin klɔ nga be wo i wun lɛ’n be nun sran kpanngban be bali be wun lɛ. Sanngɛ be timan Zezi i ngan. Atrɛkpa kɛ aliɛ’n cɛ́n kɔ́’n, nn Marti i wla’n bó i wun dan kɔ́. Lazali wuli ɔ dili cɛn nnan ka naan Marti w’a ti i kɛ Zezi w’a mantan Betani klɔ’n i wun koko. Kannzɛ sa wo Marti m’ɔ ti bla wakawaka’n i su’n, sanngɛ ɔ jasoli ko kpali Zezi i atin. Kɛ ɔ́ kɔ́’n w’a kaleman Mali.—An kanngan Zan 11:18-20 nun.\n18, 19. ?Ngue yɛ Marti kleli kɛ ɔ lafi su ɔ? ?Yɛ ngue ti yɛ wafa ng’ɔ lafi Ɲanmiɛn su’n, ɔ yo ɲɛnmɛn ɔn?\n18 Kɛ Marti ɲin tali i Min’n cɛ’n, ndɛ nga ɔ wo ɔ nin Mali be klun lɔ m’ɔ kle be yalɛ kpa’n, ɔ kannin kleli i. Ɔ seli kɛ: “Nannan, sɛ ɔ ti kɛ a o wa sa’n, nn n niaan’n w’a wu-man.” Sanngɛ Marti te lafi Zezi su. Ɔ maan ɔ kan guali su kɛ: “Sanngɛ kɛ e o yɛ’n bɔbɔ, n si kɛ like nga a se Nyanmiɛn kɛ ɔ yo man wɔ’n, ɔ́ yó.” Be ja nun lɛ’n, Zezi kannin ndɛ nga wlɛli i fanngan: “Ɔ niaan’n ɔ́ wá cɛ́n.”—Zan 11:21-23.\n19 Marti bu i kɛ Zezi su kan sran cɛnlɛ nga ɔ́ bá e ɲrun lɔ’n, i ndɛ. Ɔ maan ɔ tɛli Zezi su kɛ: “N si kɛ mɛn’n i awieliɛ bɔ sran’m bé cɛ́n’n, ɔ́ cɛ́n.” (Zan 11:24) Wafa ng’ɔ lafi ndɛ sɔ’n su’n, ɔ yo ɲɛnmɛn. Kannzɛ Ɲanmiɛn Ndɛ’n kle weiin kɛ sran’m bé cɛ́n’n, sanngɛ Sadisefuɛ mun mɔ be ti Zuifu’m be Ɲanmiɛn sulɛ wafa’m be su kpɛnngbɛn’n wie’n, be waan sɛ sran wu ɔ, ɔ cɛnman. (Dan. 12:13; Mar. 12:18) Marti liɛ’n, ɔ si kɛ Zezi seli kɛ sran’m bé cɛ́n, yɛ ɔ cɛnnin sran wie mun bɔbɔ. Sanngɛ sran nga w’a wu w’a cɛ kɛ Lazali sa’n, ɔ nin a cɛnman wie le. Ɔ maan ɔ siman like nga be ɲrun lɔ’n, Zezi wá yó’n.\n20. Zezi i ndɛ ng’ɔ o Zan 11:25-27 nun’n, ɔ nin wafa nga Marti tɛli i su’n, an tu be bo.\n20 Ndɛ nga Zezi kɛnnin i cɛn sɔ’n nun’n, e wla su fiman su le. Ɔ seli kɛ: “Min yɛ n cɛn sran mun-ɔn, m bɔbɔ min yɛ be flɛ min nguan nin-ɔn.” Nanwlɛ, Ɲanmiɛn Zoova mɛnnin i Wa’n i atin kɛ e ɲrun lɔ’n, ɔ cɛn sran mun asiɛ wunmuan’n su. Zezi usali Marti kɛ: ?A lafi ndɛ sɔ’n su? Wafa nga Marti tɛli Zezi su’n, i yɛ e wunnin i ndɛ tre nga i bo bolɛ’n nun’n niɔn. Ɔ lafi su kɛ Zezi yɛ ɔ ti Klist annzɛ Mɛsi’n niɔn, naan ɔ ti Ɲanmiɛn Zoova i Wa, naan i yɛ Ɲanmiɛn nuan ijɔfuɛ’m be kɛnnin i ndɛ kɛ ɔ́ bá mɛn’n nun’n niɔn.—Zan 5:28, 29; An kanngan Zan 11:25-27 nun.\n21, 22. (a) ?Wafa sɛ yɛ Zezi yili wafa nga i wun fa yo i’n i nglo be nga be o sɛ nun’n be lika ɔ? (b) An yiyi Lazali i nguan cɛnlɛ’n nun.\n21 ?Ɲanmiɛn Zoova nin i Wa Zezi Klist be bu wafa nga sran kɛ Marti sa’n be lafi be su’n i like dan? Sa nga be juli Marti i ɲin bo lɛ’n, be tɛli kosan sɔ’n su weiin. Marti ɔli blɛlɛlɛ ko flɛli i niaan bla’n. I sin’n, kɛ Zezi kán ndɛ klé Mali nin sɛnvuɛ nga be nin i o lɛ’n, Marti wunnin kɛ Zezi i wla w’a bo i wun dan. Ɔ́ nían ɔn, Zezi i ɲinmuɛn’n su gua. Zezi kleli weiin kɛ i janvuɛ’n i wie’n yo i ya. Marti tí ɔ, Zezi waan be yi i niaan bian’n i ndia’n i ɲrun yɛbuɛ’n.—Zan 11:28-39.\n22 Marti mɔ i wun kpɛ kpa’n seli Zezi kɛ, kɛ be o yɛ’n, saka’n su kpɛ afin w’a di cɛn nnan. Zezi kpɛnnin i wla kɛ: “?M’an se-man wɔ kɛ sɛ a lafi n su’n á wún kɛ Nyanmiɛn’n ti kpli?” Marti lafili Zezi su, yɛ ɔ wunnin kɛ Ɲanmiɛn Zoova ti kpli, afin be ja nun lɛ’n, Ɲanmiɛn tinnin i Wa’n naan w’a cɛn Lazali! Zezi kpannin kekle kpa flɛli Lazali seli i kɛ: “Lazar, fite!” Nanwlɛ, Marti i wla su fiman blɛ sɔ’n le! Asa ekun’n, blɛ nga Lazali jáso mɔ bé tí i ngan’n, m’ɔ́ fá tannin tanmue nga be cici i wun’n fíte’n, i wla su fiman su wie le! Kpɛkun kɛ Zezi seli kɛ be ‘ɲannji i maan ɔ wɔ’n,’ aklunjuɛ dan nga be dili’n, mɔ i ti’n be wanndi tɔli be niaan bian’n i nun’n, i wla su fiman blɛ sɔ’n su ekun le! (An kanngan Zan 11:40-44 nun.) Marti i aklunfian’n tuli i su!\nKɛ Marti lafili Zezi su’n ɔ ɲannin su ye, afin ɔ nin Mali be niaan bian’n cɛnnin nguan.\n23. ?Ngue yɛ Zoova nin Zezi be kunndɛ kɛ bé yó mán amun ɔn? ?Yɛ ngue yɛ ɔ fata kɛ amun yo ɔ?\n23 Lazali i wun ndɛ nga kle kɛ sran cɛnlɛ’n timan ndɛ fɛ sa ngbɛn. Sran cɛnlɛ’n i su ndɛ’n m’ɔ gua sran awlɛn su nzue’n fin Biblu’n nun. Nanwlɛ, lalafuɛ nun’n, sran’m be cɛnnin sakpa. (Zɔb 14:14, 15) Zoova nin i Wa’n be klo be nga be lafi be su’n be mo yolɛ kɛ be fa yoli Marti nin Mali nin Lazali sa’n. Sɛ amun kusu amun lafi be su tankaan kpa’n, amun mo’n yó dan wie.\n‘Marti isali like mannin be’\n24. ?Marti i su ndɛ benin yɛ Biblu’n kɛnnin i kasiɛn su ɔ?\n24 I sin’n, Biblu’n wa kannin Marti i ndɛ kpɛ kunngba cɛ. Kɛ ɔ́ yó sɔ’n, nn w’a ka le mɔcuɛ kun naan b’a kun Zezi. Zezi si kpa kɛ i ɲrɛnnɛn klelɛ blɛ’n w’a mantan. Ɔ maan ɔ ko sikeli i janvuɛ’m be awlo Betani lɔ. Lɛ nin Zerizalɛmu be afiɛn’n ti nun kilo 3. Kɛ Zezi nin Lazali be o Simɔn m’ɔ ti kokowefuɛ’n i awlo lɔ bé dí like’n, yɛ be kannin Marti i su ndɛ kasiɛn nga ɔ: “Mart yɛ ɔ isali like sɔ’n mannin be-ɔ.”—Zan 12:2.\n25. ?Ngue ti yɛ kɛ bla wie’m be ti kɛ Marti sa’n, ɔ ti asɔnun’m be cenjele like andɛ ɔ?\n25 Marti i wun kpɛ o! Kɛ i klikli su’n Biblu’n kɛ́n i ndɛ’n, nn ɔ su di junman. Kɛ i awieliɛ su’n ɔ́ kɛ́n i ndɛ’n, ɔ su tu i klun di junman ekun mɛn i wiengu mun. Andɛ Klist i sɔnnzɔnfuɛ’m be asɔnun’m be le cenjele like kun. Yɛle kɛ be nun bla wie’m be ti kɛ Marti sa wie. Be ti yakpafuɛ yɛ be klun ti ufue. Be di junman kekle cɛn kwlaa be man Zoova, yɛ be uka be wiengu mun be yi be Ɲanmiɛn sulafilɛ’n i nglo. ?Marti yoli sɔ titi? E kwla bu i sɔ. I sɔ m’ɔ yoli’n ti ngwlɛlɛ ayeliɛ, afin ɔ́ úkɛ i naan w’a jrɛn i ɲrun lɔ ɲrɛnnɛn nga bé wá tɔ́ i su’n be ɲrun kekle.\n26. ?Wafa sɛ yɛ Marti i Ɲanmiɛn sulafilɛ’n ukɛli i ɔ?\n26 Be ɲrun lɔ’n, bé wá kún Zezi mɔ ti Marti i Min’n. Ɔ fata kɛ Marti jran kekle blɛ sɔ’n nun. Asa ekun’n, sran tɛ kunngba nga bé kún Zezi’n, bé wá kúnndɛ kún Lazali wie, afin Lazali i nguan cɛnlɛ’n ti’n, sran’m be lafi Zezi su. (An kanngan Zan 12:9-11 nun.) Nanwlɛ, i kwlaa yoli o, wie’n titili Marti nin i niaan’m be nun. Blɛ nga ɔ yoli sɔ’n ɔ nin wafa nga sa sɔ’n fa yoli’n, e siman nun ndɛ. Sanngɛ e kwla lafi su kɛ wafa nga Marti lafili Ɲanmiɛn su kpa’n, ɔ ukɛli i maan ɔ jrannin kekle lele ɔ fa wuli. I sɔ ti yɛ ɔ ti kpa kɛ andɛ Klistfuɛ’m be lafi Ɲanmiɛn su kɛ i sa ɔ.\n^ ndɛ kpɔlɛ 11 Marti i blɛ su’n, ba bla’m be suklu wlalɛ’n, ɔ timan Zuifu’m be cinnjin. Awlo nun junman dilɛ yɛ be kle be ɔ. I ti’n, atrɛkpa Marti nin a wunmɛn i le kɛ bla kun sa kwla tran like klefuɛ kun i wun lɛ ɔ suan like.\n?Ngue yɛ afɔtuɛ nga Zezi mannin Marti’n ɔ kle ɔ?\n?Wafa sɛ Marti dili junman kekle sɔli sran nun ɔn?\n?Wafa sɛ yɛ Marti kleli kɛ ɔ lafi Ɲanmiɛn su kpa ɔ?\n?Like benin yɛ Marti yoli mɔ amun kunndɛ kɛ amún yó naan amun a lafi Ɲanmiɛn su kɛ i sa wie ɔ?\nMarti—‘N si kɛ wɔ yɛ a ti Klist’n niɔn’


Kɛ ɔ fɛ i laa lele andɛ’n, Zoova waan awlobofuɛ’m be su i awlo lɔ, naan be nin i be afiɛn’n mantan kpa naan awlobo’n nunfuɛ’m be bɔbɔ be afiɛn’n mantan kpa wie. (Mmla’n 6:6, 7) I sɔ’n ti yɛ lemɔcuɛ kwlaa nun’n, Zoova i Lalofuɛ’m be fa blɛ be su Ɲanmiɛn awlo lɔ’n niɔn. Blɛ fɛfɛ sɔ’n nun’n, be koko Biblu’n nun ndɛ wie m’ɔ kwla uka be’n, be su yalɛ. Kannzɛ bɔbɔ ɔ ngunmin yɛ a tran’n, sanngɛ a kwla sie blɛ suan Biblu’n nun like lemɔcuɛ kwlaa.\nƆ ti blɛ kun mɔ be fa be wun mantan Ɲanmiɛn kpa ɔ. “An fa amun wun mantan Nyanmiɛn, yɛ i kusu fɛ́ i wun mántan amun-ɔn.” (Zak 4:8) Sɛ e suan Zoova i sran’n i wafa nga ɔ ti’n, ɔ nin ninnge nga ɔ yo be’n, be su like Biblu’n nun’n, é sí i kpa. Like nga awlobofuɛ’m be kwla fa bo be awlo lɔ Ɲanmiɛn sulɛ’n i bo’n, yɛle Biblu’n nun kannganlɛ likawlɛ’n. Ɔ kwla yo lemɔcuɛ’n nun Biblu’n i bue nga bé kókó su yalɛ Klistfuɛ mun nin be junman aɲia’n i bo lɔ’n, i nun kannganlɛ. Be kwla cɛcɛ nun man awlobofuɛ’m be tinuntinun, kpɛkun be kwla koko i nun afɔtuɛ’m be su yalɛ.\nƆ ti blɛ kun mɔ awlobofuɛ’m be afiɛn’n mantan kpa ɔ. Sɛ yasua kun nin i yi, annzɛ siɛ nin niɛn ɔ nin ba’m be suan Biblu’n nun like likawlɛ’n, be afiɛn’n mántan kpa trá laa’n. Ɔ fata kɛ blɛ sɔ’n yo fɛ naan lemɔcuɛ kwlaa nun’n, be ɲin trɛn i sin titi. Siɛ nin niɛn’m be kwla fa Sasafuɛ Tranwlɛ’n nin fluwa uflɛ, ɔ nin e ɛntɛnɛti adrɛsi’n be nun ndɛ wie mun naan be nin be mma’m b’a koko su yalɛ. I sɔ yolɛ nun’n, maan be bu be mma’m be afuɛ’n i akunndan. Asa ekun’n, be kwla kan sa nga be tɔli be mma’m be su suklu lɔ’n, ɔ nin wafa nga be kwla jran be ɲrun kekle’n be ndɛ. Amun kwla nian televiziɔn (tv.jw.org) i nun like kun, kpɛkun amun koko su yalɛ. Lemɔcuɛ’n nun jue nga amún tó be aɲia’m be bo lɔ’n, amun kwla suan be tolɛ likawlɛ wie. Kɛ be ko wie like suan’n, be kwla kunndɛ like kan be nɔn.\nBlɛ ngunmin kun sɔ’n, mɔ awlobofuɛ’m be fa su Zoova likawlɛ’n awlo lɔ’n, ɔ́ úka be naan b’a klo Ɲanmiɛn Ndɛ’n i suanlɛ. Yɛ Ɲanmiɛn kusu yrá be ɲin mianlɛ sɔ’n su dan.—Jue Mun 1:1-3.\n?Ngue ti yɛ ɔ fata kɛ e sie blɛ e su Ɲanmiɛn awlo lɔ ɔ?\n?Wafa sɛ yɛ siɛ nin niɛn’m be kwla yo naan blɛ sɔ’n nun’n awlobofuɛ’m b’a di aklunjuɛ ɔ?\nAɲia’n i bo lɔ’n, wafa nga aniaan wie’m be nin be awlobofuɛ’m be su Ɲanmiɛn’n be awlo lɔ’n, usa be ngwlɛlɛ afɛ. Asa ekun’n, fluwa nga a kwla fa kle ɔ mma’m be like naan b’a si Zoova’n, kunndɛ wie lɔ.